EKONOMIJA Архиве - Страница 60 од 61 - Dnevnik Juga\nPočetna / EKONOMIJA (strana 60)\nOtvoren novi pogon u okviru kompanije Tigar Tyres u Pirotu\nSrdjan Stamenkovic 28/03/2016\tEKONOMIJA 0\nMichelin Group (Mišlen grupa) i njena kompanija u Srbiji , Tigar Tyres danas su svečano otvorili novi pogon Valjare.\nALER: 60 miliona iz budžeta Leskovca za subvencionisanje poljoprivredne proizvodnje\nSrdjan Stamenkovic 25/03/2016\tEKONOMIJA 0\nZa subvencionisanje poljoprivredne proizvodnje, iz budžeta grada Leskovca, ove godine biće izdvojeno oko 60 miliona dinara, saopšteno je na konferenciji za novinare u Agenciji za lokalni ekonomski razvoj.\nOdobreno: Imlek kupuje Nišku mlekaru\nKompanija "Imlek" postaće stopostotni vlasnik "Niške mlekare" na osnovu ugovora potpisanog oktobra 2015. godine.\nSastanak privrednih komora Niša i Burgasa: Vreme je počnemo da radimo i da saradjujemo\nSrdjan Stamenkovic 24/03/2016\tEKONOMIJA 0\nPredstavnici Industrijsko-trgovinske komore Burgasa i Regionalne-privredne komore Niš sastali su se danas u prostorijama RPK Niš.\nU Regionalnoj privrednoj komori Niš predstavljeni programi namenjeni malim i srednjim preduzećima\nMala i srednja preduzeća osnova su Evropske privrede, dok se čak 85 odsto novih radnih mesta otvara u ovim privrednim društvima.\nKo u javnom sektoru ima pravo na povraćaj novca koji je odbijen po osnovu solidarnog poreza na zarade ?\nSrdjan Stamenkovic 23/03/2016\tEKONOMIJA 0\nPoreski obveznici, kojima je na zarade i druga primanja zaposlenih u javnom sektoru, obračunavan i odbijen takozvani solidarni porez, imaju pravo na povraćaj tih sredstava.\nOtvorena nova pijaca u naselju Delijski vis u Nišu\nŽitelji niškog naselja Delijski vis danas su dobili novu pijacu, koju su svečano otvorili predsednik Gradske opštine Palilula Boban Džunić i direktor JKP „Tržnica“ Radovan Milojević.\nU subotu u Leskovcu Nacionalni sajam opreme i pribora za pčelarstvo\nRegionalna asocijacija pčelarskih organizacija jugoistočne Srbije i Udruženje pčelara ''Leskovac'', u subotu, 26. marta, na Visokoj poslovnoj školi u Leskovcu, organizuju Nacionalni sajam opreme i pribora za pčelarstvo ''LEKSPO 2016.''\nGrad Leskovac odobrio subvencije za otvaranje 55 novin radnih mesta u privatnom sektoru\nSrdjan Stamenkovic 21/03/2016\tEKONOMIJA 0\nGradonačelnik Leskovca Goran Cvetanović uručio je danas obaveštanja o subvencijama za 30 poslodavaca koji će zaposliti 55 radnika.\nUgovor potpisan: YURA otvara više od 700 novih radnih mesta\nSrdjan Stamenkovic 17/03/2016\tEKONOMIJA 0\nNa konferenciji za medije održanoj u kabinetu gradonačelnik saopšteno je da je potpisan ugovor izmedju Grada Leskovca i Kompanije YURA o ustupanju gradskog gradjevinskog zemljišta.\nStrana 60 od 61« Prvo...304050«5758596061\t»


Tags: beograd - Dešavanja\nCategories: Fakulteti, Opšta događanja, Ljudska prava, Srbija, 01. Opšta događanja Srbija Tags: beograd, bodovi, protest, skolarine, studenti\n04/12/10 12:42:31 am,\nBeograd -- Studenti i dalje štrajkuju glađu ispred Vlade. Gradonačelnik Đilas i LDP dogovorili da im Beograd finansijski pomogne. Za studente koji štrajkuju zbog toga što ne mogu da predju na budžetsko školovanje iako imaju zakonom propisanih 48 bodova, rešenje nisu pronašli ni fakulteti ni Ministarstvo prosvete. Umesto njih, kako najavljuju, studentima će u susret izaći lideri nekadašnjih studentskih protesta gradonačelnik Beograda Dragan Đilas i lider LDP-a Čedomir Jovanović koji su studentima obećali finansijsku podršku.\nCategories: Opšta događanja Tags: beograd, bodovi za budzet, bolonja, studenti\n30/11/10 04:52:01 pm,\nStudenti blokirali saobraćaj\nOko 200 studenata nekoliko beogradskih fakulteta i visokih škola protestovali su juče na beogradskim ulicama, tražeći da svim akademcima koji imaju od 48 do 60 bodova bude plaćena školarina za ovu školsku godinu. Studenti su oko 14 i 50 blokirali raskrsnicu ulica Kneza Miloša i Nemanjine zbog čega je saobraćaj do 16 i 30 bio blokiran.\nCategories: Fakulteti, Opšta događanja, Srbija, 01. Opšta događanja Srbija Tags: beograd, bodovi, protest, skolarine, studenti\n24/11/10 02:02:09 pm,\nStudenti tri fakulteta i dve više škole predali su pomoćniku ministra za visoko obrazovanje Slobodanu Jaukoviću zahtev da se svi visokoškolci koji su u prethodnoj godini ostvarili minimum 48 poena oslobode školarine i dali su nadležnima rok do četvrtka da odgovore.\nCategories: Opšta događanja, Srbija Tags: beograd, bodovi, protest, studenti\n16/11/10 09:03:20 pm,\nadvokat «afera index» aja «alternativne sankcije» amnestija «barak obama» beograd «bizarne tuzbe» «bizarni zakoni» bodovi burke e-uprava ecdl echr «elektronska narukvica» «elektronsko poslovanje» facebook «gazda jezda» «haska presuda gotovini» «haski tribunal» huligani «internet law» «izbor sudija» «kaznena politika» «kucni pritvor» lausevic mobing «mreza sudova» ombudsman «petra cvijic» «poverenik za informacije od javnog znacaja» presude protest «protest advokata» pukanic «ratni zlocin» «reforma pravosudja» «rodoljub sabic» saobracaj «smrtna kazna» srbija studenti sudjenja «sudski vestak» «sukob u advokaskoj komori» «tuzilacka istraga» «uros misic» «zakon o zastiti potrosaca» «zakonik o krivicnom postupku» zatvor\nWHERE hit_datetime > '2019-02-17 20:56:50'\nAND hit_uri = '/new/b2/blogs/blog5.php/tag/beograd'


KORONA U SRCU EVROPE: Češka postala novo žarište - rekordnih 1.677 slučajeva za 24 sata | Novosti.RS\nUkupno je registrovano 38.896 obolelih, a preminulo je 476 pacijenata, pokazuju podaci ministarstva zdravlja.\nUbrzano širenje korona virusa dovelo je Češku na treće mesto u Evropi, iza Španije i Francuske.\n- Brojevi će narednih dana biti veoma slični sadašnjem povećanju - rekao je ministar zdravlja Adam Vojteh.\nTrenutna stopa zaražavanja je 1,59, što znači da zaražena osoba može da prenese virus na više od jedne osobe.\nČesi su u martu brzo uveli restriktivne mere i zatvorili granice nakon čega su uspeli da stave epidemiju pod kontrolu. Međutim, poslednjih dana beleži se značajan skok broja obolelih.\nKorona virus virus korona Češka korona virus u svetu broj zaraženih virusom korona Adam Vojteh\n12. 05. 2021. u 15:27 >> 18:18


Albanija i Srbija jedine u regionu nisu odredile nove ciljeve za smanjenje emisija u skladu sa Pariskim sporazumom\nAlbanija i Srbija jedine su zemlje u regionu koje nisu zvanično definisale nove ciljeve za smanjenje emisija gasova sa efektom staklene bašte u skladu sa obavezama iz Pariskog sporazumom. Tako su se pridružile ne tako maloj grupi od 81 države koje smatraju da nije potrebno da postave više ciljeve za smanjenje emisija u okviru svojih nacionalno utvrđenih doprinosa (eng. nationally determined contributions), što je poražavajući podatak.\nNovi ili ažurirani nacionalno utvrđeni doprinosi, koji u suštini predstavljuju nacionalne klimatske akcione planove, do 30. jula je trebalo da dostave sve potpisnice Pariskog sporazuma, ukupno 191, ali je Sekretarijat Okvirne konvencije Ujedinjenih nacija o klimatskim promenama (UNFCCC) dobio odgovore od samo 110.\nTo je malo više od polovine potpisnica ili 58 odsto, kako je izračunao Sekretarijat, što je daleko od zadovoljavajućeg, izjavila je Patricia Espinosa, izvršna sekretarka UNFCCC.\nNacionalno utvrđeni doprinosi predstavljaju ciljeve za smanjenje emisija i nacionalne klimatske akcione planove koje svaka zemlja osmišljava za rešavanje problema klimatskih promena\nNovi i ažurirani doprinosi poslati do 30. jula biće deo izveštaja koji će biti objavljen kasnije u toku godine, uoči 26. Konferencije strana ugovornica Okvirne konvencije UN o klimatskim promenama (COP26) koja će se održati u Glazgovu od 31. oktobra do 12. novembra.\nNacionalni planovi, kako je naveo Sekretarijat, pružaju najopsežniji i najtačniji pregled globalnih klimatskih akcija. Prvi planovi dostavljeni su posle potpisivanja Pariskog sporazuma 2015, sa idejom da sve potpisnice to rade na svakih pet godina (2015, 2020, 2025…).\nBiH, Crna Gora i Severna Makedonija povećale su ciljeve za smanjenje emisija u svojim ažuriranim nacionalnim doprinosima\nŠto se tiče 11 zemalja u regionu, koji prati Balkan Green Energy News, sve članice EU: Bugarska, Grčka, Hrvatska, Kipar, Rumunija – predale su svoje nacionalne doprinose zajedno sa drugim članicama jer se to radi na nivou EU. Turska koja nije članica EU nije ni ratifikovala Pariski sporazum.\nBosna i Hercegovina i Severna Makedonija su to uradile u aprilu, a Crna Gora u junu ove godine. Ažurirani nacionalni doprinosi sadrže veće ciljeve za smanjenje emisija.\nSeverna Makedonija je povećala cilj za smanjenje emisija sa 30 na 51 odsto\nBezuslovni cilj smanjenja emisija u BiH za 2030. je 12,8 odsto u odnosu na 2014. ili 33,2 odsto u odnosu na 1990. Uslovni cilj (uz intenzivniju međunarodnu pomoć za dekarbonizaciju rudarskih područja) za 2030. je 17,5 odsto odnosno 36,8 odsto, navodi se u nacionalnom doprinosu BiH.\nPrvi nacionalni odprinos BiH bio je vrlo skroman, na nivou smanjenja od nekoliko procenata.\nCrna Gora je povećala svoj cilj sa 30 na 35 odsto do 2030. u odnosu na 1990. godinu, a Severna Makedonija sa 30 odsto (samo iz sagorevanja fosilnih goriva) na 51 odsto (iz svih izvora).\nSkromni ciljevi u novim i ažuriranim doprinosima 110 zemalja\nPatricia Espinosa, izvršna sekretarka UNFCCC-a, rekla je da ambicije izražene u dostavljenim novim i ažuriranim nacionanalnim doprinosima takođe treba povećati.\nJedan od ključnih nalaza u inicijalnoj verziji izveštaja je da kolektivni napori nisu dovoljni za ono što traži nauka da bi se ograničio globalni porast temperature do kraja veka na ispod dva stepena Celzijusa, a kamoli za željeni cilj ispod 1,5 stepeni, istakla je Espinosa i dodala da se nada da će revizija kolektivnih napora pokazati bolju sliku.\nDa bi se zaustavilo globalno zagrevanja emisije moraju biti smanjene 45 odsto do 2030.\nDa bi se postigao željeni cilj do kraja ove decenije, kako je to navelo Međuvladino veće za klimatske promene, emisije se moraju smanjiti najmanje 45 odsto u odnosu na nivo iz 2010.\nNedavni ekstremni toplotni talasi, suše i poplave širom sveta ogromno su upozorenje da je potrebno učiniti mnogo više i mnogo brže da se promeni put kojim trenutno idemo, a to se može postići samo kroz ambicioznije nacionalno utvrđene doprinose, dodala je Espinosa.\nOna je pozvala zemlje koje nisu mogle da ispoštuju rok da udvostruče napore i ispoštuju svoju obavezu prema Pariskom sporazumu.\nTagovi: emisije gasova sa efektom staklene bašte, Pariski sporazum, UN, UNFCCC\nPočetna » Klimatske promene » Albanija i Srbija jedine u regionu nisu odredile nove ciljeve za smanjenje emisija u skladu sa Pariskim sporazumom\n20 September 2021 - Pet naftno-gasnih kompanija tužilo je Holandiju, Italiju, Sjedinjene Američke Države i Sloveniju jer su im...


danas.rs (R. Popović) 25. децембар 2015. године Политика Економија Друштво Коментари\n- „Green olive hotels“ namerava da dugoročno zakupi nepokretnosti i zemljište, investira značajna sredstva u rekonstrukciju objekta, zaposli ljude prevashodno sa teritorije novovaroške opštine, a sve sa ciljem da unapredi pre svega zdravstveni, kongresni i dečji turizam, navodi se, između ostalog, u pismu o namerama koje je direktor ovog društva Oliver Stevović uputio na adresu lokalne uprave odnosno predsednika opštine Dimitrija Paunovića.\n- Ukoliko je potencijalni zakupac spreman da investira u rekonstrukciju objekta, inače, nagriženog „zubom“ vremena, kao i da uposli naše sugrađane, opština bi imala interes da mu pomogne kroz subvencije za otvaranje novih radnih mesta u iznosu od oko devet miliona dinara koliko je budžetom planirano za ovu meru aktivne politike zapošljavanja, kao i da ga oslobodi plaćanja poreza na imovinu na period od deset godina. Time bismo bili bliži cilju da objekat konačno profunkcioniše, kao i da na delu demonstriramo da opština nema nameru da sputava privatnu inicijativu, već da je podstiče, istakao je predsednik opštine i veća Dimitrije Paunović, sa čijim su se stavom složili svi prisutni većnici. U okviru ove teme, većnici su kao pozitivan ocenili i Lokalni akcioni plan zapošljavanja za 2016. Njime je predviđeno da 9.000.000 dinara bude usmereno upravo za subvencije poslodavcima za otvaranje novih radnih mesta, kao i milion dinara za realizaciju programa javnih radova. „Opština Nova Varoš je u mere aktivne politike zapošljavanja u proteklih sedam godina uložila sredstva od oko 112 miliona dinara“, podsetio je Milinko Šaponjić, viši savetnik pri Opštinskoj upravi predstavljajući plan LAPZ-a. U ovom dokumentu se, između ostalog, navodi i podatak da je u novembru ove godine na tržištu rada evidentirano 2.064 nezaposlenih, što predstavlja pad od 8,2 odsto u odnosu na isti period lane. Prema podacima Republičkog zavoda za statistiku, u martu 2015. bilo je 2.649 zaposlenih lica na teritoriji novovaroške opštine, čime je zabeležen rast od 2,8 procenata u odnosu na godišnji prosek zaposlenih u 2014. godine.\n- Ovim sredstvima bi lokalna samouprava putem opštinskog konkursa finansijski podržala projekte izgradnje kapela na dva gradska pravoslavna groblja, kao i završetak radova na izgradnji ogradnog zida na džamiji u centru grada, stakao je predsednik Dimitrije Paunović.


„Stvar Izbora“ promoviše potrebu za unapređenjem izbornog sistema u Srbiji kroz podizanje stepena građanskog učešća u procesu političkog odlučivanja sa jedne strane, i povećanje odgovornosti izabranih predstavnika u parlamentu sa druge. Trenutno stanje karakteriše umanjena ili nepostojeća odgovornost izabranih predstavnika prema građanima koji su ih birali, i izrazito osnažena moć samih političkih partija, koje postaju uticajnije i od samih institucija sistema.\nNacionalna koalicija za decentralizaciju, Srbija u pokretu i Medija i reform centar Niš sprovode niz aktivnosti, koje su podržane od strane Američke agencije za međunarodni razvoj, a koje se fokusiraju na promociju unapređenja osnovnih vrednosti kvalitetnog izbornog sistema: ravnomerna teritorijalna zastupljenost, personalizacija izbornog procesa i odgovornost izabranih predstavnika.\nProjekat “Pravo da znam“, koji od aprila 2015. sprovodi UG Srbija u pokretu u partnerstvu sa Pravnim skenerom, a podržava Američka agencija za međunarodni razvoj (USAID), ima za cilj da skrene pažnju građana, institucija i čitave javnosti na probleme koji se već duže vreme javljaju u zdravstvenom i sudskom sistemu Srbije.\nSeminar Ulaz slobodan nastao je iz potrebe za aktivnim učešćem mladih u kreiranju pozitivnih promena u svom okruženju. Prvenstveno je namenjen studentima/kinjama, aktivistima/kinjama nevladinih organizacija kao i osobama iz biznis sektora koje žele da steknu nove veštine javnog nastupa i organizovanja.\nInicijativi za smanjenje rijaliti programa je potrebna i TVOJA PODRŠKA: Prijavi se da u periodu od 23. do 30.… https://t.co/GD43lWeue2\nRT @OfficeUZUZ: Mi smo podnosili više prijave REM—u, a sada je jednu odbacio. Odbačena je prijava zbog promovisanje nasilja, i kao dokaz d…\nMi smo više puta podnosili prijave REM-u koji nije reagovao, a sada je jednu od njih i odbacio. Tražili smo da se u… https://t.co/TeGPxdSaSk


Press Online :: Politika :: HAPŠENJA, SUKOBI, TENZIJE Situacija u Crnoj Gori se ne smiruje, građani zahtevaju oslobađanje vladike Joanikija, PRIVEDEN I NOVINAR / print=true\nSudija za istragu Osnovnog suda u Nikšiću odbio je juče žalbe advokata na određivanje pritvora, a sinoć su zbog toga organizovani protesti građana u nekoliko gradova. Oni su se u Nikšiću i Beranama okupili ispred zgrade policije nakon čega su krenuli u protestnu šetnju, dok su u Pljevljima protestovali u centru grada. Epilog je više privedenih građana, među kojima i fotoreporter "Novosti", kao i povređeni policajci u Pljevljima.\nCrna Gora - protest\n"Međutim, zbog naroda, koga je bilo u tolikom broju da nije sav mogao stati u crkvu već se izlio oko hrama i na ulice, krenulo se spontano u tradicionalni hod, kome - ni pred Bogom ni pred ljudima – nije bilo alternative", navodi se u saopštenju.\nIz Episkopskog saveta juče su saopštili da niesu protiv primene naredbi i mera, "nego protiv selektivnosti u njihovoj primeni".\n"Zapanjeni ovakvim postupkom Uprave policije tražimo da se privedeni sveštenici na čelu sa vladikom momentalno puste na slobodu. Jasno je svima da se njihovim zadržavanjem stvara atmosfera progona i da država demonstrira golu silu, podstičući građanske sukobe, narušavajući dostojanstvo slobodnog građanina i verujućeg čoveka", naveli su u saopštenju.\nU saopštenju Opštine Berane se navodi da su "duboko verovali da su dobronamerne kritike i upozorenja, koja dolaze sa relevantnih međunarodnih adresa jasan signal trenutnoj državnoj vlasti da prestanu sa progonom vernika i sveštenstva jedine kanonski priznate crkve na ovim prostorima".\n- Sinoćni mučni događaji, nažalost, poništili su čuvenu crnogorsku tradiciju, istovremeno gazeći sve ljudske i moralne norme, na kojima počiva savremena demokratija. U ime Opštine i svoje lično još jednom najoštrije osuđujem ovaj čin i pridružujem se apelu građana Crne Gore da se oslobode vladika Joanikije i sveštenici naše eparhije, i time makar pokuša ublažiti neviđena sramota koja je ovim činom priređena i našoj državi, ali i našim verujućim građanima - kazao je Šćekić.\n- Zato nije bilo osnova da se vladika i sveštenici zadrže u policiji ni jednog jedinog sekunda - kazao je Damjanović.\nPoslanik Goran Danilović (Ujedinjena Crna Gora) rekao je u Skupštini da "treba da zahvalimo vladici Joanikiju, jer da je bio drugačiji, bila bi drugačija danas Crna Gora".\nMiodrag Lekić (Demos) predložio je predsedniku Skupštine Ivanu Brajoviću da zakaže vanrednu sednicu parlamenta o stanju u "zemlji endemske korpucije" gde bi se usvojile preporuke koje bi uputili Vladi, tužilaštvu o ostalim državnim organima.\n- Znamo da je ovo izborna godina i da je ovo jedan vid političke kmpanje, ali naše je da vodimo računa. Država se odgovorno ponela u ovoj epidemiji Kovida-19, ne očekujem da to svi gledaju na isti način, ali da se ceni ono što je za cenjenje, a da se osporava ono što je za osporavanje - kazao je Brajović i dodao da se ne može govoriti o ozbiljnosti onih koji ne dolaze u parlament.\nDemokrate su saopštile da se još jednom pokazalo da je Crna Gora, pod DPS-om, država selektivne pravde "koja je neuporedivo gora od nepravde, u kojoj se brutalno obračunava sa neistomišljenicima".\nIz SNP-a su ocijenili da je "ono što je režim sinoć demonstrirao u Nikšiću očigledna i već proglašena diktatura i poziv na sukobe sa narodom, crkvom i svojom tradicijom".\nFoto: Centar Sv.Andrej Prvozvani / youtube\n- Pozivamo ih da prestanu sa nasilnim ponašanjem prema mirnim i nenasilnim protestima. Među povređenima večeras ima i dece - a sve je to građanstvo koje je samo pre mesec-dva mirno i dostojanstveno iskazivalo svoj protest. Otuda je jasno da je nepravda koju vlast distribuira prevršila svaku meru - rekao je Perović.\nOn ocenjuje da vlast od početka epidemiološke krize pojedine zdravstvene mere koristi za progon Crkve. Tražio da se momentalno prestane sa "protivzakonitim i neosnovanim držanjem" vladike Joanikija sa sveštenstvom u pritvoru.


Renault smanjuje udeo u Nissanu i nastavlja pregovore s FCA? - Auto Republika\nПочетна Vesti Renault smanjuje udeo u Nissanu i nastavlja pregovore s FCA?\nRenault i Nissan su imali razgovore u kojima je centralna tema bila redukovanje udela francuske kompanije u Nissanu, što bi joj pomoglo da ponovo započne diskusije oko spajanja s FCA.\nUključene strane razmatraju planove po kojima bi Renault smanjio svoj udeo u Nissanu, koji trenutno iznosi 43,4 odsto. Taj potez bi trebalo da rebalansira njihovu globalnu alijansu. Naravno, bilo kakvo smanjivanje udela treba da odobri država Francuska, koja poseduje 15 odsto u Renaultu.\nPortparolka Nissana je odbila da komentariše izveštaj. Predstavnici Renaulta i francuskih vlasti takođe još uvek nisu odgovorili na pitanja novinara vezana za aktuelna dešavanja.\nPregovori oko spajanja FCA i Renaulta su propali u junu, kada je porodica Anjeli, koja kontroliše Fiat Chrysler, prekinula razgovore jer su predstavnici francuske vlade tražili odlaganje potpisivanja da bi ubedili Nissan da se složi s planovima.\nPregovori vezani za modifikovanje strukture alijanse na svim nivoima, započeli su nakon što su propali pregovori Renaulta i FCA. Ono što javljaju insajderi je da bi već u septembru mogao da bude formiran memorandum o razumevanju vezan za restruktuiranje.\ntagovi: FCA fiat chrysler francuska nissan renault\nprethodni Uspešno prinudno sletanje na auto-put\nsledeći Džeremi Klarkson objašnjava zašto je Lexus LFA najbolji automobil koji je vozio (VIDEO)\nJenkiji opet pustaju buvu o spajanju sa FCA…


MLADI KOŠARKAŠI STARTUJU NA EP Đokić: Najvažnija je osmina finala\nMlada košarkaška reprezentacija Srbije ove subote stratuje na Evropskom prvenstvu na Kritu. Izabranici selektora Vladimira Đokića igraće protiv Italije od 20.15 u prvom kolu grupe D.\nNaš mladi tim sa mnogo optimizma je otputovao u Grčku, posle trijumfa na prestižnom turniru „Turgut Atakol“, generalnoj probi pred kontinentalni šampionat. Selektor Đokić je istakao da je Košarkaški savez Srbije, čiji je "Blic" medijski sponzor, obezbedio kvalitetne pripreme.\n- Imali smo zaista odlične uslove za rad, na čemu smo zahvalni Košarkaškom savezu Srbije. Sa radom smo počeli na Kopaoniku, nastavili na Paliću gde smo odigrali dve kontrolne utakmice protiv selekcije Belgije, da bi proveru urađenog imali u Istanbulu. Mnogo više od trijumfa na turniru „Turgut Atakol“ raduje me da su igrači nasmejani, da sa mnogo motiva ulaze u Evropsko prvenstvo. Što se tiče sastava tim, imali smo problema sa Stefanom Kenićem koji se povredio čim smo stigli u Istanbul. On je veoma važan igrač za ovaj tim, zato smo rešili da ga povedemo na Krit, jer verujemo da će se potpuno opraviti i moći da nam pomogne – istakao je selektor Đokić.\nIako sistem takmičenja dozvoljava kikseve u prvoj fazi šampionata, jer svih 16 selekcija ide u osminu finala, Đokić uverava da će naš mladi tim na svakom meču ići na pobedu.\n- Šampionat praktično počinje od osmine finala, kad kreće eliminaciona faza. Međutim, važna je svaka utakmica. Premijerna zbog samopouzdanja, druga i treća zbog što boljeg mesta u grupi i eventualno lakšeg protivnika kad krene nokaut faza. Očekujem veoma izjednačen šampionat, jer izrazitog favorita nema. Što se nas tiče, najvažnije je da smo dobro spremili da pružimo maksimum i što bolje reprezentujemo srpsku košarku – zaključio je Vladimir Đokić, selektor mlade reprezentacije Srbije.\nSrbiju će na Evropskom prvenstvu na Kritu predstavljati sledećih 12 igrača: Stefan Đorđević, Boriša Simanić (Crvena zvezda), Miloš Glišić (Vršac), Slobodan Jovanović, Vanja Marinković, Nikola Tanasković (Partizan), Stefan Kenić (Smederevo), Novak Musić, Nemanja Kapetanović (Mega Bemaks), Stefan Peno (Barselona, Španija), Aleksa Stepanović (Spars, BiH) i Nikola Rakočević (SAD).\nU stručnom štabu mlade reprezentacije Srbije pored selektora Vladimira Đokića biće njegovi pomoćnici Nenad Čanak i Mihajlo Šušić, kondicioni trener Srđan Stamenković i fizioterapeut Rastko Tančić. Uz naš mladi tim biće direktor muških reprezentativnih selekcija Vladimir Kuzmanović, dok će na šampionatu na Kritu pravdu deliti naš sudija Saša Maričić.\n20.15 Srbija - Italija\n15.45 Srbija - Slovenija\n20.15 Srbija - Španija\nEP za mlade košarkaše\nFURIJA IZ SRBIJE Mladi košarkaši pregazili Ukrajinu, sa Francuskom za polufinale


srbijasport.net - Vesti - Srpske lige - Ambiciozni stručnjak Vladimir Pantelić novi je trener srpskoligaša Moravca Orion\nSreda, 24.10.2018 07:16\n13.01.2018 Moravac Orion 1239\nAmbiciozni stručnjak Vladimir Pantelić novi je trener srpskoligaša Moravca Orion\nAngažovanje trenera koji od danas zvanično ima i UEFA PRO licencu potvrdio je za Sportsku stranu Juga Jovan Stanković, predsednik Moravca ORION.\nFoto: Moravac ORION\n- Već ove zime Moravac ORION počinje pripreme za sledeću sezonu, 2018/2019. u kojoj je cilj plasman u Prv ligu Srbije. Angažovanjem proverenog stručnjaka kakav je Vladimir Pantelić već sada želimo da pokažemo ozbiljnost. Ubeđen sam da je ozbiljne pripreme ekipe za Prvu ligu Srbije potrebno više vremena od letnjih priprema i nekoliko utakmica i zbog toga mi sa tim pripremama počinjemo već sada. Novi trener će imati priliku da kroz zimske pripreme, 15 prvenstvenih kola i tokom leta pripremi ekipu koja će u sledećoj sezoni biti glavni kandidat za prvo mesto. To ne znači da se već sada predajemo kada je pitanju tekuće prvenstvo, ukoliko nam se ukaže prilika iskoristićemo je već ovog proleća - kaže predsednik Moravca ORION Jovan Stanković.\nPantelić je u uspešnoj trenerskoj karijeri vodio superligaša Radnčki iz Kragujevca, prvoligaše Dinamo i Kolubaru, u jesenjem delu sezone Jedinstvo iz Paraćina, a u Moravac ORION dolazi sa velikim ambicijama i planovima.\n- Saradnju smo dogovorili brzo i lako na period od godinu i po dana, sa mogućnošću produženja još godinu dana. Bio sam u Sportskom centru ORION i oduševljen sam uslovima koje ima Mooravac ORION, od terena do rekvizita i opreme za trening. To su uslovi na superligaškom nivou - kaže Vladimir Pantelić, novi trener Moravca ORION.\nCilj kluba je već sada formiranje tima za Prvu ligu Srbije.\n- Već u ovom prelaznom roku doći 4 ili 5 novih igrača sa kojma će biti dogovorena saradnja na godinu i po dana. Biće to igrači koji mogu da igraju u Prvoj ligi Srbije. Moji planovi i ambicije se poklapaju sa ambicijama predsednika kluba Jovana Stankovića. Već sada počinjemo da stvaramo tim za sledeću sezonu i napad na Prvu ligu Srbije - dodaje Pantelić.\nU jednom danu dve lepe vesti ?\n- U istom danu sam dobio informaciju da sam i zvanično dobio UEFA PRO licencu i dogovorio saradnju sa novim klubom. Došao sam u klub koji ima velike planove i ambicije i siguran sam da to zajedno možemo i da ostvarimo - optimista je Vladimir Pantelić, trener Moravca ORION.\nPoznat je i kalendar priprema za prolećni deo prvenstva. Prozivka je zakazana za subotu 20. januar u Sportskom centru ORION, a dan kasnije biće obavljeno i testiranje svih igrača. Ekipa sa treninzima počinje 22. januara.\nSrpske lige Muškarci Srpska liga Istok Srbija Jablanički okrug Leskovac\nVeternica iz Leskovca najstariji romski fudbalski klub na Balkanu


Na utakmici Kopa Libertadores između Flamenga i Emeleca 34-godišnji Dijego Ribas je polomio nogu nakon borbe za loptu sa igračem suparničkog tabora.\nFoto: AP Dolores Ochoa / Promo\nKako je u leva noga Dijega bila u neprirodnom položaju tokom pada, odmah po udarcu u tlo moglo se primetiti da se radi o teškoj povredi. Noga se neprirodno zarotirala, a prema prvim lekarskim izveštajima radi se o dislokaciji i frakturi zgloba leve noge zbog koje će van terena biti barem pet meseci što znači da je sezona za njega gotova.\nDijego je svojevremeno bio jedan od najboljih brazilskih veznih fudbalera, od 2003. do 2017. godine nosio je nacionalni dres te zemlje u kom je nastupao 34 puta. Ponikao je u Santosu, nakon kog je otišao u Evropu i potpisao za Porto. Potom je igrao za Verder, Juventus i Volfsburg iz kog je otišao na pozajmicu u Atletiko Madrid. Dijega su onda i otkupile "jorgandžije" koje su ga nedugo zatim prodale Fenerbahčeu. Iz turskog kluba se u domovinu vratio 2016. kada je potpisao za Flamengo i postao jedan od ključnih igrača tima iz Rija.


TRIBINA:BORBA PROTIV FAŠIZMA – poricanje genocida i govor mržnje u Krivičnom zakoniku\npetak, 9.novembar 2012.\nCentar za prava manjina i Centar za kulturnu dekontaminaciju pozivaju vas na tribinu "Borba protiv fašizma – poricanje genocida i govor mržnje u Krivičnom zakoniku " koja će se održati na Dan borbe protiv fašizma 9. novembra 2012 godine od 12 do 14 časova u CZKD - Paviljon Veljković , Birčaninova 21 u Beogradu.\nUčesnici tribune su: Aida Čorović (Utban-in), Žarko Korać(profesor), Jovan Čirilov, Dr. Ruben Fuks(predsednik Saveza jevrejskih opština), Olivera Milosavljević(istoričarka), Marcel Mars, Romana Schweiger (OEBS),Nikola Grujić (YUCOM),Vesna Dobrisavljevic,Petar Antić (CPM), Borka Pavičević (CZKD) i drugi.\nVeliki broj evropskih zemalja odlučio je da proglasi poricanje genocida i ratnih zločina krivičnim delom. Evropska Unija, takođe, je preduzela korake prema inkriminaciji poricanja genocida. Okvirna odluka Saveta 2008/913/JHA od 28 novembra 2008. godine o borbi protiv određenih oblika izražavanja rasizma i ksenofobije sredstvima krivičnog prava predviđa utvrđivanje krivičnog dela kojim se inkriminiše javno odobravanje, poricanje ili gruba trivijalizacija zločina genocida, zločina protiv čovečnosti i ratnih zločina.\nSrbija je ratifikovala Dodatni protokol uz Konvenciju o visokotehnološkom kriminalu koji se odnosi na inkriminaciju dela rasističke i ksenofobične prirode izvršenih preko računarskih sistema. Članom 3. Dodatnog protokola predviđeno je da svaka država ugovornica treba da usvoji krivično-pravne i druge mere kojima se kažnjava svako, ko preko računarskog sistema namerno i protivpravno širi ili na drugi način čini dostupnim javnosti materijal koji u sebi sadrži rasistički i ksenofobični sadržaj.\nCPM i CZKD će predstaviti svoju inicijativu da se Zakonom o izmenama i dopunama Krivičnog zakonika utvrdi krivično delo poricanja genocida i ratnih zločina kao i da krivično delo izazivanja nacionalne, rasne, verske mržnje i netrpeljivosti, iz čl. 317 i krivično delo povrede ugleda zbog rasne, verske, nacionalne ili druge pripadnosti, iz čl. 174 , budu dopunjena odredbom koja utvrđuje da radnja izvršenja putem internet mreža predstavlja kvalifikovani oblik ovih dela.\nOva inicijativa predstavlja odgovor na sve češće javno poricanje da je tokom rata u BiH počinjen genocid, uprkos tome što јеu presudi Međunarodnog suda pravde povodom tužbe Bosne i Hercegovine protiv Srbije i Crne Gore (2007) potvrđeno da su snage bosanskih Srba u Srebrenici u julu 1995. počinile genocid i da je utvrđeno da je Srbija odgovorna zbog propusta da ga spreči.\nOvakve izjave implicite dovode u pitanje i teške zločine koje su vršili pripadnici pro-nacističkih vlasti u Srbiji tokom Drugog svetskog rata protiv Jevraja, Roma, homoseksualaca i drugih. Takve izjave izazivaju posebnu zabrinutost u vreme kada raste broj rasističkih i ksenofobičnih poruka, fotografija i napisa koje se prenose putem brojnih internet portala.


Kako bi se rekonstruisala ulica Ivana Milutinovića u Zaječaru, prema planu generalne regulacije neophodno je srušiti lokale koji se nalaze u blizini OŠ “Ljubica Radosavljević Nada”. Vlasnici lokala tvrde da im mogućnost legalizacije objekata nikada nije ponuđena od strane Gradske uprave, kao i da nisu obavešteni gde su i kada mogli da daju svoje predloge pre donošenja Plana detaljne regulacije za taj deo grada.\nVlasnici lokala u ulici Ivana Milutinovića mahom su mali preduzetnici koji bi usled rušenja lokala ostali bez jedinog izvora prihoda.\n“Rušenjem lokala ne bi bilo ugoženo samo 20-ak ljudi koji ovde rade, već čitave njihove porodice”, kaže Saša Perić, vlasnik radnje “Nina komerc”.\nGeneralnim urbanističkim planom, prema rečima Ivana Stojanovića, glavnog gradskog urbaniste, predviđeno je da će nakon rušenja na pomenutom zemljištu biti samo zelena površina za javnu namenu i to zakonski ne može da se menja.\n“Tu je predviđeno da bude zelena površina, urbani mobilijar i neka klupa. Plan dretaljne regulacije krenuli smo da izrađujemo još 2016. godine i građani su u dva navrata imali priliku da daju svoje sugestije i predloge. Kako se niko nije javio ni u ponovljenom javnom uvidu nacrta u junu, plan je sada skoro završen i više ne može da se menja”, rekao je Stojanović.\nSaša Tošić, suprug vlasnice jednog od pomenutih lokala u ulici Ivana Milutinovića tvrdi da nikada nisu dobili obaveštenja od strane Gradske uprave da oni mogu da utiču na izmenu plana, niti da lokale mogu da legalizuju.\n“Niko nas do danas nije obavestio da mi na plan detaljne regulacije možemo da utičemo, ako želimo. Redovno dobijamo od opštine sve račune koje treba da plaćamo kao vlasnici firmi i korisnici prostora i uredno smo plaćali građevinsko zemljište”, kaže Tošić.\nOn tvrdi da su prilikom izgradnje lokala vlasnici dobili privremene dozvole, ali da im niko nikada nije odgovorio kada i kako objekte mogu i da legalizuju.\n” Svako od nas želeo je da objekte legalizuje i podnosili smo brojne zahteve, ali nam niko nije odgovorio na njih. Da smo dobili neko obaveštenje ili smernice iz opštine da će do rušenja doći, verujem da smo mogli da pronađemo zajedničko rešenje. Sada samo kažu da lokali moraju da se ruše i da tu više ništa ne može da se uradi”, očajan je Tošić.\nSrđan Golubović, načelnik Odeljenje za urbanizam građevinske i komunalne i stambene poslove u Zaječaru izjavio je za medije da će vlasnici privremenih lokala objekte morati da uklone o svom trošku, kako bi se omogućila neometana rekonstrukcija ulice Ivana Milutinovića.\n” Tom prilikom vodiće se računa o njihovim preduzetničkim i ličnim interesima u smislu odobrenja, odnosno pribavljanja lokacije u neposrednoj blizini kako bi nastavili sa radom”, kaže Golubović.\nGradska uprava Zaječar organizovala je sastanak na kome je trebalo da se dođe do rešenja, ali još uvek se zasigurno ne zna šta će biti sa ovim ljudima nakon rušenja.\nStojanović kaže da je Plan donet u skladu sa svim zakonskim i podzakonskim procedurama, a vlasnici privremenih objekata obavešteni su putem lokalnih medija, zvanične veb stranice grada i oglasne table.\ndetaljni urbanistički plan ivana milutinovića rekonstrukcija rušenje lokala\nsamo jedna bomba resava sve\n13.12.2019. u 14:34\novo je pokazivanje snage i divljastvo nad narodom…sramota\n13.12.2019. u 21:23\nŠto divljaštvo,otvoren je Kapitol park,”,trgovačke radnje se stalno otvaraju i zatvaraju To je bilo privremeno dato Nadam se da će biti lepa rekonstrukcija.


ZVEZDA PRESKOČILA I DEVETU PREPREKU! Šampion slavio protiv OKK Beograda, poslednja četvrtina za opomenu - Informer\n18:53 C. zvezda 0\nKošarkaši Crvene zvezde upisali su i devetu pobedu u nizu pošto su u dvorani "Mega fektori" slavili protiv OKK Beograda rezultatom 93:78\nVeć od starta meča crveno-beli su kao apsolutni favoriti nametnuli ritam i postepeno uvećavali prednost, koja je u dva navrata iznosila i 23 poena razlike.\nBlagu senku na rutinsku pobedu gostiju bacila je poslednja četvrta koju su domaći rešili popravivši utisak.\nNajefikasniji u pobedničkom timu bio je Majkl Odžo sa 14 poena, Nenadić je dodao 13 uz osam asistencija, Dobrić 12 i Faje sa 11 poena.\nU poraženoj ekipi, Đorđe Simeunović je izneo teret meča sa 24 poena, Novak Musić postigao je 14.\nZvezdu za četiri dana očekuje završni duel grupe A protiv čačanskog Borca u Beogradu, dok OKK Beograd sa skorom 2:7 u poslednjem kolu gostuje FMP-u u nadi da će se plasirati u narednu rundu.\nKK Crvena zvezda OKK Beograd Košarkaška liga Srbije Košarka


Kulturni centri Istočno Novo Sarajevo i Novi Sad ubuduće će moći da razmjenjuju programe i rade na kreiranju zajedničkih programa, navedeno je u Memorandumu o razumijevanju potpisanom danas između ove dvije ustanove kulture.\nMemorandum o razumijevanju potpisali su direktor Kulturnog centra Istočno Novo Sarajevo Mladen Janković i direktor Kulturnog centra Novi Sad Bojan Panaotović.\nJanković je novinarima uoči potpisivanja Memoranduma izrazio zadovoljstvo što će Kulturni centar Istočno Novo Sarajevo ubuduće imati mogućnost da sarađuje sa institucijom kulture koja ima tradiciju dužu od pola vijeka i koja je po uspješnom radu poznata u regionu.\n"Naš kulturni centar je relativno mlada ustanova, koja je osnovana 2003. godine, ali ćemo završetkom izgradnje novog gradskog pozorišta i galerije dobiti zadovoljavajuće uslove za kvalitetnu i ozbiljnu saradnju sa Kulturnim centrom Novog Sada", istakao je Janković.\nOn je dodao da je današnjem potpisivanju prethodio kulturni program na kojem su nastupili kolektivi i pojedinci sa kojima Kulturni centar Istočno Novo sarajevo već ima potpisane memorandume, koji su rezultirali uspješnom i plodonosnom saradnjom.\nPanaotović je rekao da u 21. vijeku kulturne granice u fizičkom i geografskom smislu postaju mnogo manje bitne i da je kultura ključna oblast gdje se može sarađivati, te da je stoga, kako je naglasio, logično i prirodno da se uspostavi saradnja između kulturnih centara Istočnog Novog Sarajeva i Novog Sada.\n"Mi smo braća i ovo je samo jedan početak koji će označiti plodonosnu, bogatu i svrsishodnu saradnju. Sve što naši partneri budu željeli da predstave u Novom Sadu, koji je 2019. godine Omladinska prestonica Evrope, a 2021. godine i Evropska prestonica kulture, mi ćemo im to omogućiti", istakao je Panaotović.\nPrema njegovim riječima, dvije ustanove kulture širok spektar saradnje od pozorišta, književne riječi do tribina.\nNakon potpisivanja memoranduma istoričar i saradnik Kulturnog centra Novog Sada Ognjen Karanović održao je predavanje o temi bratskih veza Republike Srpske i Srbije.


Konstitutivna sednica Skupštine Kosova, bira se predsednik – Okvir\nKonstitutivna sednica Skupštine Kosova, bira se predsednik\nKonstitutivna sednica novog saziva kosovskog parlamenta počela je danas, a pored potvrđivanja poslaničkih mandata i polaganja zakletvi, trebalo bi da budu izabrani predsednik i pet potpredsednika Skupštine Kosova.\nSednicom predsedavaju najstariji poslanik Avni Dehari i najmladja poslanica Fjola Ujkani, a oboje su iz pokreta Samoopredeljenje.\nKandidat za predsednika Skupštine Kosova je jedan od najbližih saradnika lidera pokreta Samoopredeljenje (PS) i bivši ministar spoljnih poslova u prvoj vladi Aljbina Kurtija, Glauk Konjufca.\nPotpredsednike Skupštine predlažu stranke sa najviše poslanika, odnosno Demokratska partija Kosova, Demokratski savez Kosova, Srpska lista, Alijansa za budućnost Kosova i po svemu sudeći poslaničke lista nesrpskih manjina.\nSkupština se smatra konstituisanom nakon izbora predsednika i pet potpredsednika.\nTrenutno PS ima 58 poslanika i zajedno sa nekoliko poslanika nesrpskih manjina ima dovoljan broj glasova za izbor novog rukovodstva Skupštine Kosova. Prema kosovskom ustavu novi predsednik Skupštine Kosova automatski preuzima dužnost v.d. predsednika Kosova.\nPosle konstituisanja u narednim danima slede postupci izbora predsednika Kosova i nove Vlade.\nGlauk Konjufca predsednik novog saziva kosovske skupštine


Vaterpolo meč Crne Gore i Srbije značajan događaj za Podgoricu | Analitika - Informativni Portal\nStijepović sa delegacijama nacionalnih saveza\nVaterpolo meč Crne Gore i Srbije značajan događaj za Podgoricu\nGlavni grad Podgorica je stvorio infrastrukturne pretpostavke da se svjetska i evropska prvenstva u vaterpolu organizuju u našem gradu. Na taj način je omogućeno da dvije izuzetne svjestke reprezentacije, Crna Gora i Srbija, odigraju utakmicu u Podgorici, što je veliki događaj za naš grad i građane, istaknuto je danas na sastanku gradonačelnika Podgorice Slavoljuba Stijepovića sa delegacijama vaterpolo saveza Srbije i Crne Gore.\nObjavljeno: 19. 03. 2018 - 16:24 Promjenite veličinu teksta: A A A\nNatkrivanjem vaterpolo bazena obezbijeđeni su svi neophodni uslovi za razvoj jednog od najtrofejnijih crnogorskih sportova – vaterpola i plivačkih sportova. Gradonačelnik Podgorice je istakao će organizacija domaćih i međunarodnih vaterpolo i plivačkih takmičenja, doprinijeti promociji i afirmaciji potencijala našeg glavnog grada i države Crne Gore.\nPodgorica je već prepoznata kao grad fudbala, košarke, rukometa, a ovim projektom je omogućeno da se na svjetskoj mapi pozicionira i kao grad vaterpola, rekao je gradonačelnik Stijepović. On je sagovornike upoznao i sa projektom koji Glavni grad realizije sa Košarkaškim savezom, a riječ je o izgradnji multifunkcionalne sale Morača, gdje je takođe predviđen još jedan, montažno-demontažni bazen.\n“Radi se izgradnji sale za dvoranske sportove poput košarke, odbojke, rukometa, malog fudbala i borilačkih sportova, uz montažno-demontažni bazen, čime ćemo zaokružiti infrastrukrne pretpostavke za razvoj većine sprotova”, istakao je gradonačelnik Podgorice.\nPredsjednik Vaterpolo Saveza Crne Gore Dejan Bajić je izrazio zahvalnost Glavnom gradu na realizaciji ovog projekta kao i na podršci aktivnostima koje su se odvijale na otvorenim bazenima.\n“Ovo je doprinos Grada kako bi se omugućilo nekim novim asovima da se iznjedre”, istakao je Bajić.\nOn je podsjetio da za utakmicu vlada veliko interesovanje i da se očekuje pravi sportski spektakl.\nMilan Krstić, predsjednik Skupštine Vaterpolo Saveza Srbije je čestitao Podgorici i njenim građanima na realizaciji ovog projekta kojim glavni grad dobija zatvoreni bazen gdje će mlade generacije biti u prilici da čitave godine treniraju i razvijaju svoj talenat.


AERODROM LJUBLJANA OBNOVIO PUTNIČKI SAOBRAĆAJ Prvi avion sleteo iz Beograda - Biznis.rs\nAERODROM LJUBLJANA OBNOVIO PUTNIČKI SAOBRAĆAJ Prvi avion sleteo iz Beograda\n29.5.2020 10:05 Autor: Ljiljana Begović 0\nNakon višemesečnog zatišja zbog pandemije Covid-19, na slovenačkom aerodromu Ljubljana počeli su da se obavljaju prvi redovni letovi za putnički saobraćaj. Prva aviokompanija koja...\nNakon višemesečnog zatišja zbog pandemije Covid-19, na slovenačkom aerodromu Ljubljana počeli su da se obavljaju prvi redovni letovi za putnički saobraćaj.\nPrva aviokompanija koja je ponovo uspostavila redovne letove na Brniku je Air Serbia. Avion ATR72 koji je krenuo iz Beograda stigao je na ljubljanski aerodrom u toku prepodneva.\nPrve redovne avio usluge vraćaju se na aerodrom Ljubljana dve i po nedelje, nakon što je slovenačka vlada 12. maja ponovo odobrila međunarodni avionski putnički saobraćaj. Kao deo mera za ograničavanje širenja novog korona virusa, aviosaobraćaj je bio prekinut 17. marta. Sada su na aerodromu preduzete sve mere kako bi se osigurao početak putničkog saobraćaja, prenosi portal Seebiz.\nAERODROM COVID-19 EPIDEMIJA KORONA VIRUS LJUBLJANA OBNAVLJANJE SAOBRAĆAJA PUTNIČKI SAOBRAĆAJ REGION SLOVENIJA\n(VIDEO) VRAĆA SE BOING 737 MAX Posle dve godine putnički avion ponovo počinje…


Last updatepon, 25 jan 2021 4pm\nSvetislav Basara dobitnik Ninove nagrade za roman ...\nObjavljena imena dobitnika nagrade “Iskra”: Na...\nĐukanović potpisao ukaze o proglašenju zakona: ...\nŠehović: Zbog zaduženja 230 miliona većeg od p...\nBrnabić: Nezgodno je posjetiti državu iz koje je...\nU trenutku kad velike svjetske sile vode međusobne bitke kako bi na kineskom i drugim tržištima uspjele da kupe neophodna medicinska sredstva u borbi protiv koronavirusa, fondacija “Hemiias”, čiji je osnivač humanista Hajriz Hačko Brčvak, ostvarila je još jedan podvig.\nU Njemačkoj je uspjela da kupi još dva respiratora, koji bi trebalo u toku dana da budu dovezeni u Crnu Goru. Cijena respiratora je iznosila 19.500 eura, a donatori su naši ljudi koji rade u kompaniji “mih GmbH”.\n“Ovo nije prvi put da naši ljudi koji rade u Njemačkoj pomažu svoj rodni kraj, i mi im se od srca zahvaljujemo na učešću u ovom projektu kupovine respiratora kako nebi dozvolili da sjutra neko umre zbog nedostatka istih. Istovremeno apelujemo na naše ljude u Crnoj Gori da se pridržavaju pravila i da ne dospiju u situaciju da budu zaraženi i da zaraze druge. Zajedno i disciplinovano možemo veoma brzo stati na put zarazi koja je okovala svijet”, poručuju iz Izvršnog odbora fondacije “Hemiias”.\nSpisak donatora za kupovinu dva respiratora:\nObjavljena imena dobitnika nagrade “Iskra”: Na spisku i "Hemiias", Ivo Đukanović...\nĐukanović potpisao ukaze o proglašenju zakona: Dileme koje sam imao su ostale\nŠehović: Zbog zaduženja 230 miliona većeg od potrebnog, država neopravdano ove godine plaća 7,6 miliona eura


RTS :: Tabaković: Od početka godine strane investicije premašile milijardu evra\nEkonomija Tabaković: Od početka godine strane investicije premašile milijardu evra\nsreda, 15. maj 2019, 12:07 -> 19:52\nTabaković: Od početka godine strane investicije premašile milijardu evra\nStrane direktne investicije u Srbiji dostigle su u prva četiri meseca 1,2 milijarde evra, što je rast od 14 odsto u odnosu na isti period prošle godine, izjavila je guvernerka Narodne banke Srbije Jorgovanka Tabaković. Robni izvoz u prva tri meseca porastao je gotovo osam odsto, a uvoz za nepunih 10 odsto, dok je učešće javnog duga u BDP-u bilo 50,9 odsto. Sve to ostvareno je u nepovoljnom ekonomskom okruženju u evrozoni.\n"Atraktivnost ulaganja u privredu Srbije rezultat je, pre svega, unapređenja poslovnog ambijenta i povoljnih finansijskih uslova, a ubrzana je i realizacija infrastrukturnih projekata", rekla je Jorgovanka Tabaković na konferenciji za medije u NBS.\nPriliv kapitala na finansijskom računu, u najvećoj meri po osnovu stranih direktnih investicija od preko milijardu evra od početka godine, pokrio je deficit tekućeg računa i rezultirao rastom deviznih rezervi istakla je guvernerka Narodne banke.\n"S obzirom na to da je priliv stranih direktnih investicija pretežno usmeren u razmenljive sektore, u srednjem roku očekuje se dalji rast izvoza i postepeno smanjenje spoljne neravnoteže. Uz opadajuću putanju spoljnog duga, to doprinosi daljem jačanju eksterne pozicije zemlje", ističe Tabakovićeva.\nGuvernerka NBS konstatovala je da se to pozitivno odražava na kreditni rejting i premiju rizika zemlje, podsetivši da je agencija "Standard end Purs" krajem prošle godine popravila izglede za povećanje kreditnog rejtinga sa stabilnih na pozitivne, a da je "Fič" početkom maja potvrdio izglede, ističući kontinuitet ekonomske politike Srbije, usmeren ka daljem jačanju makroekonmskih pokazatelja i smanjenju javnog duga.\n"Tome u prilog govori i sniženje premije rizika, merene indeksom EMBI, koji je početkom maja za Srbiju blizu svog istorijskog minimuma. To potvrđuju i ulaganja stranih investitora u državne hartije od vrednosti, o čemu svedoči uspešna realizacija na aukciji sedmogodišnjih dinarskih državnih hartija od vrednosti ovog meseca", istakla je Tabakovićeva.\nVeruje, kaže, da će dobri rezultati ekonomskog programa biti potvrđeni i tokom aktuelne posete Međunarodnog monetarnog fonda.\nGuvernerka ističe da je ekonomska politika domaću ekonomiju učinila vitalnijom i sposobnijom da odgovori na tržišne izazove, s kojima smo se suočavali u prošlosti i koji nas očekuju u budućnosti.\n"Srbija je sada zemlja u kojoj se lakše posluje i nalazi posao, a životni standard raste na održivim osnovama. Naravno, dalja unapređenja su moguća, pre svega strukturnim reformama, koje će podržati nastavak rasta investicija, konkurentnosti, profitabilnosti i zaposlenosti" istakla je Tabakovićeva.\nGuvernerka NBS zaključila je da će to omogućiti očuvanje postignutih rezultata i suočavanje sa budućim izazovima.\nOsim države čiji budžet je u suficitu i privreda je prošle godine ostvarila višak od 500 milijardi dinara.\nRast BDP-a 3,5 odsto\nKada je reč o nešto nižem od planiranog rasta bruto domaćeg proizvoda u prvom kvartalu od 2,3 odsto, Narodna banka zadržava prognozu od 3,5 odsto.\nTabaković ocenjuje da će se rast bazirati na porastu investicija i domaćoj tražnji i potrošnji. Zbog inflacije možemo da ostanemo mirni u naredne dve godine, jer će biti u ciljanom okviru od tri plus, minus jedan i po odsto, kako je bilo i u prethodnih šest godina.\n"Preko polovine inflacije koja je u aprilu iznosila 3,1 odsto međugodišnja posledica je rasta cena povrća. S druge strane, bazna inflacija je ostala niska i od početka godine kreće se u rasponu od 1,2 do 1,4 posto međugodišnje. I prema majskoj centralnoj projekciji očekujemo da će inflacija nastaviti da se kreće u granicama cilja, najverovatnije u donjem delu ciljanog raspona. Nakon dostizanja ciljane vrednosti u aprilu, inflacija će imati do kraja godine silaznu tendenciju", kaže Savo Jakovljević, v. d. generalnog direktora Sektora za istraživanje za statistiku NBS.\nCena kredita, bilo za dinare bilo za evre, je na istorijski niskom nivou, pa je vrednost novoodobrenih pozajmica veća za 10 procenata.\nPosebno ohrabruje bolja struktura izvoza gde smo u poljoprivrednoj proizvodnji pre 12 godina na svetskom tržištu učestvovali sa 0,16 odsto, a sada je taj udeo 0,27 odsto.


Cloud hosting za moderno poslovanje -\nKada vaša kompanija raste i razvija se, izgradnja prateće IT infrastrukture može biti jedan od značajnijih troškova. Ključna prednost koju donosi cloud computing je što neke od njenih elemenata možete da prenesete „u oblak“ i tako jednim potezom unapredite dostupnost i smanjite troškove.\nPoslednja stvar o kojoj će pored svakodnevnih poslova razmišljati direktor malog ili srednjeg preduzeća je nabavka odgovarajućeg servera, mrežne infrastrukture i softvera koji će podržati poslovanje. Naravno, on uvek može taj posao da poveri eksternoj firmi, ali to samo povlači dodatne troškove. Ova prepreka se može prevazići upotrebom cloud hosting rešenja, koja rešavaju dva ključna pitanja: cenu i dostupnost.\nPrelaskom sa izgradnje in-house infrastrukture na iznajmljivanje resursa na cloud platformi menja se struktura troškova u kompaniji. Praktično, sve se svodi na jednokratni trošak instalacije lokalne mrežne infrastrukture i mesečni trošak za solidnu Internet konekciju i iznajmljivanje potrebnih servisa, dok se o funkcionisanju tih servisa, serverima i njihovom održavanju brine neko drugi.\nU početku, najveći broj firmi iznajmljuje e-mail servis, ali kako raste kompanija rastu i zahtevi, pa se tako u priču uvode i domenski kontroleri, alati za kolaboraciju, objedinjene komunikacije i mnoge druge stvari koje olakšavaju moderni biznis. S obzirom da osim pojedinačnih servisa možete da zakupljujete i cele servere, to može ali i ne mora predstavljati dodatni trošak. Dakle, ako poželite da na zakupljeni server instalirate i neku dodatnu aplikaciju (npr. CRM softver ili CMS platformu za Web sajt), ništa vas ne sprečava da to i uradite.\nIpak, treba imati na umu da to može doneti značajno povećanje opterećenja zakupljenih resursa, pa treba računati i sa dodatnim troškom za nove procesore, proširenje radne memorije ili smeštajnih kapaciteta za podatke. Bitna osobina cloud platforme je da se brzo i lako prilagođava izmenjenim zahtevima, uz adekvatan i postepen rast cene. Isto važi i u suprotnom smeru, pa ako imate zakupljene serverske resurse koji stoje neiskorišćeni, vrlo lako možete da ih „razdužite“ i umanjite mesečni trošak.\nCloud hosting servisi donose i potpuno novi nivo pouzdanosti u radu, jer automatski reaguju na hardverske kvarove na serverima i praktično ukidaju vreme tokom kojeg bi vaši servisi bili nedostupni. Ako su vam kritične poslovne aplikacije, kao što su e-mail ili CRM, na cloud platformi, jedino što može uzrokovati zastoj u radu je nedostatak Internet konekcije, što u vreme široko dostupnog mobilnog Interneta i ne predstavlja preveliku pretnju.\nIako živimo u doba brzog Interneta, ipak ne treba zanemariti geografsku lokaciju cloud servera koji iznajmljujete, jer će brži odziv bližeg servera omogućiti udobniji rad svim korisnicima. Lokalni cloud servis pruža i lokalnu tehničku podršku, na lokalnom jeziku, što je presudno ako nemate sopstveno IT odeljenje, a poslovanje ste oslonili na IT. Jer poenta korišćenja cloud hosting usluge je da se vaš posao pojednostavi, a ne dodatno zakomplikuje, a istovremeno troškovi smanje na minimum.


Stepenice za potkrovlje koje će ulepšati vaš enterijer – ASinfo Portal\nStepenice za potkrovlje koje će ulepšati vaš enterijer\nPotkrovlja i tavani su neretko zapostavljeni i o njima se ne vodi računa, pa mnogima služe kao ostava za stare stvari, stvari sa kojima se ne zna gde mogu da se nađu i slično. Međutim, ideja je mnogo da se ova prostorija, bilo da je manja ili veća, opreme tako da oduzimaju dah. Uz kvalitetnu izolaciju, potkrovlje je odlično za dečije sobe, radni prostor, ali i prostor koji će služiti za odmor i pronalaženje mira, kao nešto što je u današnjem vremenu možda i najpotrebnije. Uz sve to, potkrovlja daju prilično mesta za kreativnost i zanimljivo uređenje enterijera, počev od toga da i stepenice za potkrovlje mogu biti jako interesantne.\nU odnosu na obična, standardna stepeništa, stepenice za potkrovlje se mogu iskoristiti tako da se napravi i mesto za odlaganje stvari, mogu se iskoristiti kao određena vrsta pregrade, njima se može postići rustični, ali i veoma moderan izgled celokupnog prostora. Iz te ponude, nekoliko modela ove vrste stepeništa nam je zauzelo pažnju.\nStepenice za potkrovlje od gvožđa\nRustični elementi su sve popularniji u uređenju enterijera, pa se tako korišćenje gvožđa već nekoliko godina pojavilo kao jedan od glavnih trendova, bilo da se radi o ogradama ili stepeništima. Ali, stepenice za potkrovlje mogu biti kompletno urađene od gvođa, od njihove osnove, podloge za stepenike, ograde, dok se na same stepenike dodaje uglavnom drvo koje doprinosi toplijem izgledu koji dodaje rustičnosti. Ovakav model stepenica za potkrovlje ne zauzima mnogo mesta, zbog čega su odlične za prostorije gde nema toliko prostora za manevrisanje, a ujedno se mogu iskoristiti kao vizuelna pregrada. U vikendicama, planinskim brvanarama, često se na potkrovlju nalaze sobe za spavanje, pa se stepenice mogu postaviti tako da vizuelno odvajaju hodnik od dnevnog boravka, ili kuhinju i dnevni boravak, čime se dobija i odvojenost prostorija, ali i estetska lepota.\nModerne stepenice za potkrovlje\nKada kažemo moderne, onda mislimo na njihov savremen izgled koji podrazumeva svedenost, jednostavnost ali i unikatnost. Arhitekte enterijera to uglavnom postižu postavljanjem glavne grede kao osovine na koju se postavljaju daske u vidu stepenika, dok se ograde postavljaju tako da vise sa plafona ili se prave široki stepenici i ograda izostaje. Još jedno od savremenijih rešenja jeste da stepenice za potkrovlje budu napravljene od stakla predviđenog za stepenište, što je svakako sasvim drugačiji dojam koji se dobija u enterijeru koji je neminovno savremen i svakako veoma moderan.\nStepenica za potkrovlje u vidu merdevina\nOvo je još jedno rešenje koje je najadekvatnije za prostorije gde ne postoji mnogo mesta za prolaz, kao recimo uzane, manje hodnike, kakvi često umeju da budu ispod ulaza za tavan. Tada se postavljaju stepenice za potkrovlje u vidu merdevina koje imaju lift sistem, pa se povlačenjem spuštaju i podižu, pa kada su sklopljene u stvari predstavljaju vizuelno samo deo plafona. Ovakav vid stepenica za potkrovlje je veoma praktičan, lepog izgleda, a odlično je rešenje za potkrovlja koja se uređuju kao dečije sobe, sobe za tinejdžere ili prostor za igru, odmaranje, jer je svakako nešto u čemu će najmlađi onda najviše uživati.\nЛУКАШЕНКО УНИШТИО ЗАПАДНЕ НАМЕРЕ: Белорусија задала последњи ударац непријатељским плановима\n„Северни ток 2“ у потпуности спреман, напуњен и други крак


97.000 KM za pokretanje Servis centra za porodice djece i osoba sa poteškoćama u Zenici\nUSAID-ov Program podrške marginaliziranim grupama osigurao je 97.000 KM za pokretanje Servis centra „Dlan“ u Zenici.\nUgovor o dodjeli sredstava 22.03.2019. godine u prostorijama JU „Dom-porodica“ Zenica, potpisali su Jasmin Bešić, direktor USAID-ovog Programa podrške marginaliziranim grupama i Selvedin Dedić, predjednik Udruženja “Dlan” iz Zenice.\nServis centar u Zenici nudit će besplatne usluge za cijele porodice djece i osoba sa invaliditetom i smetnjama u razvoju sa područja Zeničko-dobojskog kantona i okoline.\n„Udruženje ima 97 članova trenutno, a s obzirom da će Servis centar pokrivati vrlo širok spektar poteškoća, taj broj će znacajno rasti u narednom periodu.“ – istakao je Selvedin Dedić, predjednik Udruženja “Dlan” iz Zenice.\nCentar će korisnicima osigurati besplatan boravak tokom kojeg će im na raspolaganju biti psiholozi, defektolozi i edukatori, kreativne i inkluzivne radionice, dok će za porodicama djece i osoba sa poteškoćama u razvoju biti osigurana pravna pomoć, psihološko savjetovanje, te pomoć u kriznim situacijama.\n„Ovo je šesti centar ovakve vrste u BiH. Trenutno pet aktivnih centara pruža usluge za više od 800 porodica osoba sa poteškoćama širom BiH, a Zenica je prepoznata kao lokalna zajednica u kojoj bi ovakav vid centra bio vrlo koristan.“ – rekao je Jasmin Bešić, direktor USAID-ovog Programa podrške marginaliziranim grupama.\nServis centar u Zenici sa radom bi trebao početi 1. aprila 2019. godine.\nUspostavljanje Servis centra podržali su USAID-ov Program podrške marginaliziranim grupama (USAID/PPMG) i Grad Zenica, a inicijator osnivanja je Udruženje roditelja djece oboljele od cerebralne paralize,mikro i hidro cephalusa “Dlan” iz Zenice.\nUSAID-ov Program podrške marginaliziranim grupama do sada je podržao uspostavljanje pet servis centara u Bosni i Hercegovini, u Foči, Banjoj Luci, Tuzli i dva u Sarajevu.


Nastavlja se štrajk zaposlenih u Pošti | Kamatica\nPočetna > vest > Nastavlja se štrajk zaposlenih u Pošti\nTekst objavljen: 09.12.2019 10:15\nViše od 200 radnika okupilo se u nedelju veče ispred Glavnog distributivnog centra u Zemunu nezadovoljni ponudom povećanja plata, koja je u nedelju veče stigla iz Vlade i rukovodstva "Pošte". Njihov zahtev da poštari i šalterski radnici primaju republički prosek je odbijen i oni će, kako kažu, nastaviti obustavu rada, što su u nedelju veče na sastanku saopštili u Vladi Srbije.\nKako nezvanično saznajemo, da bi se utvrdila ovakva preraspodela novca koju traže radnici morao bi da se napravi novi pravilnik o sistematizaciji kojim će se urediti manji raspon između koeficijenata. Za to, smatraju u Samostalnom sindikatu poštanskih radnika, potrebno je nekoliko meseci, a ne dva dana.\nTo znači da ni posle sedam dana pošiljke neće krenuti iz distributivnog centra ka traženim adresama. Zaposleni u "Pošti" su u štrajku od prošlog ponedeljka, a novi zahtev koji su postavili je raspuštanje radne grupe koja pregovara. Prema podacima sindikata, radnici sa srednjom školom trenutno primaju u proseku po 39.000 dinara, a ponuđeno im je povećanje do najviše 45.000 dinara, što je, po njima, neprimereno. Poslednji pregovori su vođeni u petak i tada je rukovodstvu dat rok do danas u 10 da izađu sa konačnom računicom povećanih plata.\nPo predlogu koji je u petak iznet pred radnike, a posle pregovora Vlade, menadžmenta i radnika "Pošte" zarade bi trebalo da budu veće za 13 odsto, dok je preostalih 2.500 zaposlenih sa najvišim zaradama trebalo da dobiju uvećanje od pet procenata.\n- Tražimo da nam rukovodstvo dostavi tabele sa tačnim iznosima uvećanih zarada - rekao je tada Radoje Đermanović, predsednik Sindikata PTT radnika. - Smatramo da najugroženiji moraju da dobiju najviše. - Prema našoj računici, zaposleni sa zaradom od 40.000 sada bi trebalo da imaju 47.000 dinara, dok oni sa 62.000 treba da dobiju 66.000 dinara. To znači da će najmanje povećanje ići za sedmi stepen stručne spreme, a najveće za radnike sa srednjom školom.\nštrajk pošta srbije pošta štrajk radnika u pošti štrajk se nastavlja


Javio se Žigić iz Valensije: "Najgore je prošlo, ali..." - Sportske.net\nNikola Žigić živi sa porodicom u Valensiji, gde je situacija malo bolja nego u ostatku zemlje.\nPaunova ispovest o Misteru: "Fudbal, fudbal i samo fudbal"Ovaj stadion će nositi ime po Radomiru Antiću?Prve informacije o sahrani, ovako će Radomir Antić biti ispraćenLane Jovanović: "Mister - jedinstven, najveći od svih, sledio sam se..."Emotivan oproštaj Veljka Paunovića od Mistera\nKoronavirus je pokosio Španiju, a Nikola Žigić je za Žurnal opisao situaciju u Valensiji.\n"Situacija je katastrofalna. U Španiji je veliki broj ljudi zaražen i ima dosta preminulih. Postoje, ipak, nagoveštaji boljih dana. Izveštaji pokazuju da se epidemija smiruje i da je, izgleda, najgore prošlo. Sada je najteža situacija u SAD, gde se epidemija otela kontroli. Upravo zbog toga kažem ostanite kući za bolje sutra naših porodica i prijatelja", rekao je Žigić, a potom se osvrnuo na stanje u Valensiji.\n"Ovde je oko 6.000 ljudi zaraženo, a ima i preko 500 umrlih. Proglašeno je vanredno stanje, ali nema policijskog časa kao što je to slučaj u nekim gradovima. Škole i obdaništa su zatvoreni pre tri nedelje, kao i kafići i restorani. Trenutno samo rade marketi i apoteke. Sve je to uticalo da posle posle 18 časova na ulicama nema ljudi koliko je bilo u prve dve-tri nedelje", ističe Žigić.\nKao i svi, i Žigić ovo vreme koristi da bude sa porodicom.\n"Moram priznati da uživam sa svojom porodicom. Uvek nađemo nešto zanimljivo. Preko dana deca uče, a u posledpodnevnim časovima supruga i ja smišljamo neke zanimljive igre, kako bi im bilo lakše. Naravno da nedostaju neke stvari, ali sve ovo što je danas sutra će biti juče. Najvažnije je da bude što manje žrtava", zaključio je Nikola Žigić.


► Turski sud oslobodio devet aktivista optužbi za terorizam\nSuđenje 16 vodećih aktivista su kritičari videli kao tipičan pokušaj vlasti da suzbiju opozicione glasove i kriminalizuju masovne antivladine proteste.\nOptuženi su osumnjičeni da su organizovali antivladine proteste u pokušaju da svrgnu vladu 2013. godine.\nSud je presudio da Kavala, jedini od optuženih koji je još u zatvoru, treba da bude oslobođen.\nSuđenje protiv sedam preostalih optuženih, od kojih su neki pobegli van zemlje, će se nastaviti.\nProtest je počeo 2013. da se zaštiti mali park Gezi u centru Istanbula i da se spreči da se tu izgradi tržni centar, ali je prerastao u širi protestni pokret širom Turske, predstavljajući izazov za predsednika Redžepa Tajipa Erdogana, tadašnjeg premijera Turske.\nSuđenje je održano danas u sudnici blizu zatvora Silivri u predgrađu Istanbula. Grupe za odbranu ljudskih prava, poslanici i stotine pristalica došli su da prate suđenje. Mnogi su tapšali kada je Kavala ušao u sudnicu.\nTužilac je tražio doživotnu zatvorsku kaznu u samici bez mogućnosti puštanja na uslovnu slobodu za Kavalu, arhitektu Mučelu Japidži i Jigita Akakoglua, koji radi na ranom dečjem razvoju i koji je proveo 221 dan u pritvoru. Oni su odbacili optužbe da su pokušali da svrgnu vladu navodeći da su protesti jednostavno korišćenje demokratskih prava.\nTužilaštvo traži 15 do 20 godina zatvora za još šest optuženih, među kojima su reditelji, advokat i urbani planer, zbog pomoći u pokušaju svrgavanja vlasti.\nKavala je uhapšen četiri godina posle protesta i držan je u pritvoru 840 dana.\nU presudi u decembru Evropski sud za ljudska prava sa sedištem u Strazburu je naveo da je prekršeno Kavalino pravo na slobodu zbog nedostatka razumne sumnje i da je njegov produženi pritvor služio zadnjoj nameri da se ućutka, što je imalo teške posledice po građansko društvo.\nŠezdesettrogodišnji Kavala je osnivač neprofitne institucije za kulturne i umetničke projekte za mir i dijalog nazvane Anadolu Kultur.\nOn kaže da je učestvovao u mirnim aktivnostima u odbrani životne okoline i parka koji je blizu njegove kancelarije i odbacio je optužbe da je organizovao i finansirao proteste.\nOko 3,6 miliona ljudi pridružilo se protestima u Parku Gezi prema proceni Vlade a hiljade je povređeno. Policija je koristila suzavac i vodene topove da rastera uglavnom mirne demonstrante i kritikovana je zbog preterane upotrebe sile.\nBeogradski centar za ljudska prava ocenio je da će, nakon ukidanja vanrednog stanja zbog pandemije koronavirusa, građani koji su gonjeni zbog kršenja Naredbe o ograničenju i zabrani kretanja...


MUP USK: Zabilježeno 2.400 nesreća u kojima je smrtno stradalo 7 osoba - mojusk.ba\nZabilježeno je ukupno više od 2.400 nesreća u kojima je smrtno stradalo 7 osoba, dok je godinu ranije živote izgubilo 12 osoba.\nPolicija je kontrolisala ukupno više 150.600 vozača, od čega je njih preko 1.400 isključeno iz saobraćaja. Informaciju o stanju sigurnosti u saobraćaju za 2018.godinu, usvojila je i Skupština Kantona na zadnjoj sjednici.\nIako je broj saobraćajnih nesreća u prošloj godini smanjen za 19,3 posto, to se nije pozitivno odrazilo na ukupan broj povrijeđenih lica.Uprava policije MUP-a, Unsko-sanskog kantona je u sklopu Okvirnog plana provođenja mjera i aktivnosti na poboljšanju stanja sigurnosti saobraćaja na putevima u Kantonu od 2016. do 2020. godine provela niz akcija i pojačanih kontrola u saobraćaju.\nKontrolisala je ukupno 150.623 vozača.U pomenutim kontrolama policija je evidentirala i 2.012 vozača koji su upravljali vozilom po uticajem alkohola, 1.253 lica su zatečena da upravljaju vozilom bez položenog vozačkog ispita, 197 vozača zatečeno je za volanom, iako su imali izrečenu mjeru zabrane upravljanja motornim vozilom.\nPolicija je prekršajno sankcionirala 2.397 vozača zbog nekorištenja sigurnosnosnog pojasa. U strukturi stradalih lica u saobraćaju najbrojniji su vozači 494, zatim putnici 323, pa pješaci, njih 91.


Slovačka ukinula noćni policijski čas zbog kovida\nTanjug 10. januara 2022. 11:07\nBRATISLAVA – U Slovačkoj je ukinut noćni policijski čas koji je bio na snazi od 17. decembra, a škole i kulturni objekti su ponovo od danas otvoreni.\nMeđutim, sve druge mere koje se tiču prodavnica, usluga, hotela, skijališta i putovanja autobusima ostaju da važe, pošto je i dalje na snazi vanredno stanje, javlja slovačka agencija TASR.\nTakođe, nije ukinuta ni zabrana okupljanja više od šest osoba.\nUlazak u prodavnice, lokale koji pružaju usluge i restorane i dalje je regulisan propisima, što znači da će prodavnice sa osnovnim prehrambenim namirinicama nastaviti da rade u osnovnom režimu, dok će neesencijalne prodavnice biti dostupne samo potpuno vakcinisanim ljudima i onima koji su se oporavili od kovida u poslednjih šest meseci.\n„Pod strogim protivepidemijskim merama, od danas su ponovo otvorene osnovne i srednje škole, a nošenje maski za lice je obavezno od prvog razreda osnovne škole“, izjavila je portparolka slovačkog ministarstva zdravlja Zuzana Elijasova.\nOna je dodala i da se roditeljima preporučuje da testiraju svoju decu pre nego što se vrate u školu i da to ponove dva puta nedeljno.\nOd danas je, takođe, dozvoljeno otvaranje kulturnih manifestacija za vakcinisane i one koji su preležali virus, i to za najviše 50 posetilaca.\nU Moskvi danas rekordnih 11.557 novozaraženih\nIzveštaj: Papa Benedikt XVI znao za seksualno zlostavljanje…\nSpajić: Eskoboar podržava aktuelnu Vladu Crne Gore\nZara Raderford najmlađa avijatičarka koja je preletela svet\nSrbija i UAE o sporazumu u oblasti zapošljavanja


A. J. 27. aprila 2021. 10:29\nNemačka bi uskoro za vakcinisane i one koji su preležali koronavirus mogla da uvede izuzetke o od pravila o zatvaranju poput oslobađanja od karantina nakon povratka iz inostranstva, saopšteno je nakon sastanka predstavnika savezne i pokrajinskih vlada u ponedeljak uveče.\n„Ovo je bio sastanak ispunjen nadom“, rekla je nemačka kancelarka Angela Merkel nakon videokonferencije s premijerima saveznih pokrajina.\nJoš u toku maja bi mogla da bude doneta odredba kojom bi svi u potpunosti vakcinisani građani, kao i oni koji su preboleli kovid-19, imali olakšice u vezi s nekim obavezama donetih u sklopu borbe protiv koronavirusa.\nVakcinisani se ne moraju testirati, nema samoizolacije\nTako bi vakcinisani bili izuzeti od obaveze testiranja i samoizolacije nakon povratka iz rizičnih i visokorizičnih područja. Isto tako bi građani koju su primili obe doze vakcine i oni koji su preboleli virus bili tretirani kao i oni koji predoče novi negativni test na koronavirus.\nTo bi ih oslobodilo od obaveznog testiranja pre odlaska kod frizera ili kupovine u jednom delu maloprodaje u kojoj trenutno važi obaveza testiranja. U slučaju pada incidencije i otvaranja ugostiteljskih objekata, vakcinisani bi bili oslobođeni obaveznog negativnog testa.\nNekoliko premijera saveznih pokrajina je zatražilo „što hitniju“ parlamentarnu proceduru kao bi ova vladina odredba još pre kraja maja mogla da stupi na snagu.\nNemačka kancelarka je rekla da se prema pitanju popuštanja za vakcinisane treba odnositi „vrlo oprezno“ jer u ovom prelaznom razdoblju još ne mogu biti vakcinisani svi koji bi to želeli.\nNa istom sastanku je najavljeno i ukidanje liste prioriteta pri vakcinisanju „najkasnije početkom juna“.\nPre toga bi vakcinisanje trebalo da bude sprovedeno kod onih koji rade u visokorizičnim sektorima s mnogo kontakata poput trgovaca ili radnika u javnom prevozu.\nMerkel je takođe ukazala na to da uspesi pri vakcinaciji i perspektiva poboljšanja ne bi smeli da odvuku pažnju s činjenice da je situacija s brojem novozaraženih u Nemačkoj „još uvek napeta“.\nNasilje medju Arapima i Jevrejima u Izraelu širi se poput šumskog…


Seku Sanogo i Svetozar Mijailović\nKlub iz Ljutice Bogdana je dobio prvo zimsko pojačanje, vezni igrač Seku Sanogo stigao je na jednogodišnju pozajmicu iz Al Itihada. Iskusni fudbaler koji je odličnim igrama u Jang Bojsu postao i reprezentativac Obale Slonovače pojačao je konkurenciju u veznom redu i biće od sutra na raspolaganju treneru Dejanu Stankoviću, a epitet veoma kvalitetnog univerzalca imaće priliku da pokaže već na drugom delu priprema u Turskoj. Na dresu će nositi broj 35 kao svojevremeno Segundo Kastiljo, zadnji vezni iz Ekvadora, koji je u Zvezdi ostavio impresivan utisak.\n- Srećan sam što sam došao u Crvenu zvezdu jer sam čuo da je najveći klub u Srbiji. Imam najviše ambicije, želim ovde da trijumfujem, da sa Zvezdom osvojim sve trofeje i ponovo na leto uđemo u grupnu fazu Lige šampiona – posle potpisa ugovora je rekao Sanogo.\nSeku Sanogo novo pojačanje Crvene zvezde\nSeku Sanogo rođen je 5. maja 1989. u Abidžanu. Posle Afrika sportsa, za koji je igrao do 2011. snažni zadnji vezni (183 cm) iz Obale Slonovače preselio se u Tun i u tri sezone odigrao 65 mečeva (šest golova). Bio je iz Tuna pozajmljen Lozani na godinu i po dana (46 mečeva, dva gola), ali je po povratku u klub odigrao odličnu sezonu što mu je omogućilo transfer u Jang Bojs. Za pet sezona kluba iz Berna odigrao je 138 mečeva, postigao 13 golova i zabeležio 16 asistencija. Umesto u Rim, put ga je odveo u Al Itihhad u januaru 2019. gde je u timu za koji igra i Aleksandar Prijović na 19 mečeva postigao gol i zabeležio dve asistencije.\nZa selekciju Obale Slonovače debitovao je u martu 2017. protiv Senegala i odigrao je dve utakmice.


Volonteri čistili okoliš u okviru Novigradskog eko dana\n24.04.2017. /// Novigrad Vijesti\nČlanovi nekolicine gradskih udruga i sportskih klubova, te drugi građani volonteri najrazličitije dobi, sudjelovali su protekle subote u akciji čišćenja i uređenja okoliša, u okviru ovogodišnjeg izdanja Novigradskog eko dana, kojeg tradicionalno, povodom Dana planete Zemlje, organizira novigradska Turistička zajednica, uz podršku Grada Novigrada-Cittanova. Ovogodišnji Novigradski eko dan obilježen je rekordnim odazivom, pa je i sam posao čišćenja predviđenih lokacija obavljen u rekordnom vremenu.\nOd raznog otpada očišćeno je priobalno područje od Karpinjana do Marede, dok su članovi Kluba mladih istraživača Explora očistili područje oko ušća rijeke Mirne na Antenalu. Članovi Sportsko-ribolovnog kluba Erik Radin i Športsko-ribolovnog društva Ribon očistili su podmorje uz obalu u starogradskoj jezgri.\nPo završetku akcija čišćenja, koje imaju prije svega simboličnu dimenziju, ali i sasvim konkretne učinke, sudionici su se okupili uz kućicu Moto kluba Pirates, gdje su ih organizatori počastili ručkom. Ovom prigodom direktorica TZG Novigrada-Cittanova Vesna Ferenac uručila je zahvalnice nekolicini gradskih udruga čije članice i članovi redovito, već godinama, sudjeluju na Novigradskom eko danu.\nU akciji čišćenja i uređenja okoliša logistički je i ove godine pomoglo gradsko komunalno poduzeće Neapolis, te komunalno poduzeće 6. maj iz Umaga, koji su također dobili zahvalnice TZG-a.\nSvim sudionicima organizatori srdačno zahvaljuju na trudu i pokazanoj dobroj volji, a ostalima upućuju poziv da se odazovu druge godine.\nPrikupljanje krupnog otpada: Paolija (26. 4.), Kršin (27. 4.), Novigrad…


Fizdale: Kawhi je robot, on krvari antifriz - SportSport.ba\nMemphis ima jako težak posao u seriji protiv San Antonija da zaustavi njihovog najboljeg igrača Kawhija Leonarda.\nD. Rakanović 21.04.17. 00:51\nLeonard je odigrao dvije fantastične partije u dosadašnjem play-offu, a trenutno je na prosjeku od 34,5 poena iz 14 upućenih šuteva iz igre.\nTrener Memphisa David Fizdale u šali je govorio da je Kawhi robot, kao i da krvari antifriz.\n"Stajao sam pored njega na prošloj utakmici, on bukvalno nije disao. Moraću da provjerim pravila da bih vidio da li je dozvoljeno robotima da igraju u NBA ligi. Mislim da Popovich i njegova ekipa znaju nešto što je ne znam. Mislim da on krvari antifriz ili tako nešto. On je stvarno poseban igrač", rekao je Fizdale.\nPodsjetimo, Fizdale je kažnjen sa 30.000 dolara od strane NBA lige nakon druge utakmice play-offa zbog komentarisanja sudija, a igrači Memphisa su se složili i odlučili da plate tu kaznu umjesto trenera.\nSan Antonio vodi sa 2:0 u seriji, a treći susret na rasporedu je noćas u Memphisu sa početkom u 3:30 sati po srednjoevropskom vremenu.


Donacija biciklistima - pomoć u organizaciji "Trke kroz Srbiju"\nDonacija biciklistima – pomoć u organizaciji “Trke kroz Srbiju”\nPokrajinski sekretarijat za sport nastavio je da pomaže klubovima i savezima i u periodu kada gotovo da nema takmičenja na domaćoj sceni. Novu opremu dobili su biciklisti, koja će im pomoći u organizaciji predstojeće 60-te „Trke kroz Srbiju“.\nVojvođanska asocijacija biciklističkih klubova u narednom periodu lakše će moći da realizuje svoje planove zahvaljujući skuterima i trenažerima, koje im je lično uručio pokrajinski sekretar Vladimir Batez.\nU narednom periodu unaprediće rad na treninzima, ali će i poboljšati organizaciju takmičenja.\nPrvi put će biti iskorišćeni tokom jubilarne “Trke kroz Srbiju”, koja se ove godine završava u Novom Sadu.\nPrema podacima iz biciklističkih klubova tokom pandemije koronavirusa utrostručen je broj prodatih bicikala, što ukazuje na to da će u budućnosti taj olimpijski sport biti još privlačniji svim generacijama.\nTags: donacija, Pokrajinski sekretarijat, Trka kroz Srbiju, Vladimir Batez


Putovanja Autor:Beta 13. Jan. 202117:01\nMinistarka trgovine, turizma i telekomunikacija Tatjana Matić pozdravila je odluku Vlade Grčke da dozvoli uzlazak predstavnika, odnosno vlasnika srpskih turističkih agencija u Grčku radi rešavanja pitanja plaćenih turističkih aranžmana, navedeno je u saopštenju njenog ministarstva.\nMinistarka je podsetila da je Ministarstvo pokrenulo inicijativu za navedenu dozvolu i u dogovoru sa grčkim ambasadorom Jorgosom Djakofotakisom dostavilo spisak agencija kojima je potrebno da posete Grčku iz poslovnih razloga.\n“Ovom odlukom grčka Vlada je pokazala razumevanje za turistički sektor u obe zemlje, kojem je potreban oporavak od posledica pandemijske krize i rešavanje problema uzrokovanih pandemijom i omogućila nastavak uspešne saradnje u ovoj oblasti u periodu koji je pred nama”, navela je Matić.\nMatić je takođe napomenula i da je imala uvid u predlog grčkog premijera Kirijakosa Micotakisa predsednici Evropske komisije Ursuli von den Lejen o hitnom uspostavljanju sertifikata o vakcinaciji protiv koronavirusa, koji bi omogućio slobodno kretanje građana između zemalja Evropske unije, ali i trećih zemalja.\n(VIDEO) Ala veje sneg u Dubrovniku!\nTri prelepa mesta u Srbiji koja smo "otkrili" u doba korone


TV Most - Knjiga "Nasilje nad Srbima u 20. veku" donirana bibliotekama u Srbiji\nKnjiga "Nasilje nad Srbima u 20. veku" donirana bibliotekama u Srbiji\nRevizorsko-konsultanstka firma BDO donirala je 230 kompleta dvotomnog izdanja "Nasilje nad Srbima u 20. veku" Radoslava Gaćinovića javnim bibliotekama u Srbiji i Republici Srpskoj.Ovim gestom obuhvaćeno je 180 javnih biblioteka u Srbiji i 50 u Republici Srpskoj.\nGest firme BDO da donira knjige bibliotekama u Srbiji, ali i u Republici Srpskoj, ministar vidi kao dokaz postojanja svesti da RS pripada srpskom kulturnom prostoru, naglasivši da "moramo da čuvamno svoje osobenosti i svoje nacionalno kulturno jezgro, jer je to osnova da se jedna kultura uklopi u složene vidove saradnje sa kulturama drugih naroda".\n"Nasilje nad Srbima u 20. veku" je obimna istorijska studija koja obuhvata period od Berlinskog kongresa do NATO agresije 1999. godine i predstavlja obimnu, naučno i faktografski utemeljenu retrospektivu istorijskih procesa koji su dovodili do stradanja srpskog naroda.\nVukosavljević je na konferenciji za novinare u Biblioteci grada Beograda primetio da je to nedovoljno obrađena tema i da bez obzira što su iznete činjenice poznate, šira javnost nije u dovoljnoj meri informisana o tome.\nMinistar je naglasio da istorija šalje glasne poruke, ali se istorijsko iskustvo nedovoljno koristi i često smo "loši đaci učiteljice života".\nDirektor Predstavništva RS u Beogradu Mlađen Cicović zahvalio je na donaciji i rekao da je to primer kako je jedna uspešna kompanija društveno i nacionalno odgovorna.\nOn je primetio i da je izdanje "Nasilje nad Srbima u 20. veku" u funkciji utvrđivanja istine, primetivši da smo "često neodgovorni prema žrtvama i stradalnicima", te je Gaćinovićeva knjiga doprinos i zalaganju za uspostavljanje kulture sećanja na čemu rade vlade Srbije i Republike Srpske.\nDirektor firme BDO Milovan Popović kaže da su uvereni da nas "istorija uči budućnosti", zbog čega su odabrali baš knjigu Radoslava Gaćinovića.\nDirektorka Biblioteke grada Beograda Jasmina Ninkov istakla je da su javne biblioteke najjača i najbolje organizovana kulturna mreža i da svaka opština mora da ima svoju biblioteku, kao i da nabavka knjiga mora biti u fokusu svake kulturne politike.\nOna je zahvalila na donaciji, ali i Ministarstvu kulture koje putem konkursa pomaže otkup knjiga za biblioteke.\nNinkov je naglasila da u vremenu ekonomske krize svaka donacija znači i izrazila uverenje da ovakvi primeri neće biti retki.\nMinistarstvo kulture je na Konkursu za sufinansiranje izdavanja kapitalnih dela na srpskom jeziku i posebno vrednih dela iz domaće i prevodne književnosti pomoglo sa milion dinara objavljivanje knjige "Nasilje nad Srbima u 20. veku".\nKomisija Ministarstva je ocenila da taj izdavčki projekat značajno doprinosi unapređenju i razvoju kulture i da njeno izdavanje iziskuje obiman istraživački rad, usklađen sa opštim interesom u kulturi, ciljevima i prioritetima konkursa.\nMinistarstvo je u ovoj godini na zahtev bibliotekara izvršilo vanredni otklup publikacija koje se bave nacionalnom istorijom i kulturom i sa 1.330.560 dinara sufinansiralo otkup tri naslova - "Velika Srbija", "Kulturna istorija Srba" i "Dugo kretanje između klanja i oranja - Istorija Srba u novom veku (1492-1992)".


DSS I DVERI UPOZORAVAJU: "Žele da u Ustavu napišu da Kosovo više nije Srbija, a Vojvodini da vrate status iz '74!" | Web-Tribune.com\nHome / U FOKUSU / DSS I DVERI UPOZORAVAJU: „Žele da u Ustavu napišu da Kosovo više nije Srbija, a Vojvodini da vrate status iz ’74!“\n23. novembra 2014.\tU FOKUSU 4 Comments\nPokrajinska vlast predvođena Bojanom Pajtićem izgubila je legitimitet, a nacionalni blok će na vanrednim pokrajinskim izborima zabeležiti odličan rezultat, rečeno je na prvoj zajedničkoj tribini koju su u prepunom amfiteatru hale SPENS organizovale Demokratska stranka Srbije i Pokret Dveri.\nIvan Kostić iz Pokreta Dveri rekao je: „Danas obeležavamo 96 godina od prisjedinjavanja Srema, Bačka, Banata i Baranje Kraljevini Srbiji, a danas se u Vojvodini formiraju kulturna i obrazovana politika protivna srpskoj.\n„Hoće da promene identitet srpskog naroda u Vojvodini i da stvore nov dunavski ili panevrospki identitet. Zajedno ćemo zaustaviti taj proces i srpska Vojvodina ponovo će biti centar nacionalnog buđenja u Srbiji”, istakao je Kostić.\nBorko Ilić, potpredsednik DSS rekao je da danas obeležavamo 96 godina slobode i upitao imamo li snage da obranimo tekovine koje su ostvarili naši preci.\n„Srpska Vojvodina je – Matica Srpska, prvo savremeno pozorište, prve škole i biblioteke. Imamo obavezu prema Jovanu Jovanoviću Zmaju, Jaši Tomiću i svima koji su živote i stvaralačko umeće dali da bi živeli u slobodnoj zemlji. Nema predaje, 1918. su naši ljudi ostvarili ono što su generacije sanjale – Vojvodina je Srbija”, zaključio je Ilić.\nĐorđe Vukadinović, osnivač i glavni urednik Nove srpske političke misli rekao je da se iz Velike narodne skupštine u Novom Sadu 1918. godine može izvući više poruka.\n„Prva je da se trud isplati i slavni preci su dokaz toga. Dugogodišnja težnja za opstanak i ujedinjavanje srpskog naroda na prostoru Austrougarske ostvarena je, bez obzira što u nekim trenucima nije izgledala realno ostvariva.”\nDruga poruka je da ciljevi treba da budu visoko postavljeni i da se mogu ostvariti samo radom, upornošću i verom u sebe.\n„Kao narod smo skloni velikim uzletima koji se ogledaju u paroli „ne može nam niko ništa”, ali i vrlo brzim padanjem u apatiju. Treba da se klonimo krajnosti i da marljivo radimo na ostvarivanju nacionalnih ciljeva”, ukazao je poznati politički analitičar.\nTreća poruka je posebno važna za ovaj nacionalni pokret u nastajanju: potrebni su saradnja i okupljanje.\n„Treba da tražimo tačke spajanja a ne razdvajanja, jer je razlike uvek moguće naći, čak i u porodici. Ovo je trenutak kada razlike treba ostaviti o strani i u prvi plan staviti stvari koje nas povezuju”, zaključio je Vukadinović.\nProfesor Kosta Čavoški rekao je da narod predstavlja neraskidivi lanac koji povezuje mrtve, žive, i nerođene i da samo tako narod postaje besmrtan u odnosu na smrtne pojedince koji ga čine.\nČavoški je kritikovao nameru vlasti da promeni Ustav Srbije.\n„Žele da u Ustavu napišu da Kosovo više nije Srbija i da je nezavisna država. Ne smemo im to dozvoliti, kao što ne smemo da dozvolimo ni da Vojvodina postane država u državi, niti da joj se vrati status koji je imala Ustavom 1974”, naglasio je Čavoški.\nOn je podsetio i na obećanja Vučića i SNS na osnovu kojih su dobili poslednje izbore.\n„Umesto radikalnog zapošljavanja dobili smo radikalno osiromašivanje, umesto smanjivanja privilegija političara, smanjili su plate i penzije da bi privilegije sačuvali” istakao je Čavoški i zaključio da „kao što je neko ima strmoglavu karijeru prema gore, može da ima i strmoglavi pad.”\nBoško Obradović, član Starešinstva Pokreta Dveri započeo je izlaganje stihovima Disa iz pesme „Naši dani”.\n„Ova pesma je nastala 1911. i govori o slabostima našeg naroda i političke elite. Međutim, nakon samo godinu dana ta generacija je započela oslobađanje Srbije i u ratovima do 1918. godine ostvarila najveće vojničke pobede u istoriji srpskog naroda. Ta generacija je ostvarila dva sna, jedan o oslobađanju Kosova i drugi o prisjedinjavanju Baranje, Bačke, Banata i Srema” rekao je Obradović.\nOn je oštro kritikovao pokrajinsku administraciju i postavio pitanje koji je njen smisao u situciji kada ona pljačka Vojvodinu i pokušava od nje da stvori državu u državi.\n„Ova politička grupacija 14 godina vlada Vojvodinom, a više nema nikakav legitimitet za to. Sa druge strane, kao lažna alternativa nudi se Srpska napredna stranka koja već tri godine vlada Srbijom i nije donela ništa dobro. Sada je stvorena treća snaga, treći put koji će biti prava, srpska alternativa”, zaključio je Obradović.\nSanda Rašković Ivić rekla je da smo danas došli da odužimo dug našim precima, ali i da govorimo o sadašnjnosti i budućnosti koja je biti neizvesna sa aktuelnom vlašću.\n„Kada je Ustavni sud na inicijativu DSS i uz pomoć profesora Čavoškog oborio Statuv Vojvodine postalo je jasno da je pokrajinska vlast postala neligitimna”, rekla je predsednica DSS.\n„Zbog toga zahtevamo raspisivanje vanrednih pokrajinskih izbora. Međutim, ništa se neće postići ako se loša Pajtićeva vlast zameni lošom vlašću koju će predstavljati SNS.\nZato smo stvorili nacionalni pokret čije jezgro čine DSS, Dveri i istaknuti srpski intelektualci. Na izbore ćemo izaći jači jer idemo zajedno, jer gledamo šta nas spaja”, zaključila je Rašković Ivić i rekla da će nacionalni blok na izborima zabeležiti odličan rezultat.\nPrevious PROČITAJTE OVAJ CRNI HUMOR: Muž svojoj supruzi poslao poruku: „Draga, stigao sam!“ Poruka je otišla pogrešnoj ženi i uništila joj život!\nNext U sektama u Srbiji 200.000 ljudi, bave se pedofilijom i prostitucijom!


Nagrade „Najbolje iz Srbije 2016“ - Nira Press\nPočetna » Nagrade „Najbolje iz Srbije 2016“\nZa priznanja „Najbolje iz Srbije“ mogu da se prijave sva preduzeća koja posluju u Srbiji. Priznanja se dodeljuju u 24 kategorije, a ove godine uvedena su i tri nova: za najuspešnije startap preduzeće, najbolju turističku i najbolju privrednu manifestaciju\nNajuspešniji robni i korporativni brendovi u našoj zemlji 12 godina dobijaju nagradu „Najbolje iz Srbije“. U akciji Privredne komore Srbije i Ministarstva trgovine, turizma i telekomunikacija i u 2016. biće izabrani najuspešniji robni i korporativni brendovi na domaćem tržištu, kao i najbolji izvoznici, manifestacije i startap preduzeća. Ove godine priznanja se dodeljuju u 24 kategorije. Uvedene su i tri nove nagrade: za najuspešnije startap preduzeće, najbolju turističku i najbolju privrednu manifestaciju u Srbiji. U akciji mogu da učestvuju sva preduzeća koja posluju u Srbiji, konkurišući za priznanje, zavisno od delatnosti, porekla preduzeća i brenda.\nMarko Čadež, predsednik Privredne komore Srbije, povodom organizovanja akcije istakao je da je\n„Najbolje iz Srbije“ jedinstvena manifestacija, pre svega po objektivnosti i kompleksnosti metodologije zasnovane na kombinaciji tržišnonansijskih kriterijuma, percepcije potrošača, poslovnih partnera i eksperata i ocene stručnog žirija.\n„Imamo proizvode koji su u kratkom roku dostigli svetsku konkurentnost i takmiče se uspešno na međunarodnom tržištu. Ovo priznanje je još značajnije za male rme i lokalne brendove. To pokazuje primer mlekare Carpe diem iz Srbobrana koju su osnovali dvoje mladih, fakultetski obrazovanih ljudi sa 58 koza i proizvodnjom kozjeg sira. Sada imaju 140 koza i široku paletu proizvoda, koji su za samo godinu dana ispunili uslove za prodaju u svim marketima i postali nacionalni brend“, rekao je Čadež.\n„Kada proizvodi treba da uđu u bilo koji market ili lanac veleprodaje, a mi smo sada u gotovo svim, potpuno su drugačiji momenti kada ulazite na sastanak i imate malu dozu respekta i veliku bojazan da li ćete uspeti, i kada dobijete priznanje PKS da ste najbolji lokalni brend, to je kao da imate zaštitu“‚ smatra Jelena Marić, vlasnica mlekare Carpe diem, koja je dobila nagradu za najbolji lokalni brend 2014. godine.


Predsjednik Republike Srpske (RS) Milorad Dodik ohrabrio je na današnjoj konferenciji za novinare kupovinu službenog automobila vrijednosti 112.900 konvertbilnih maraka (KM) za potrebe ministra prosvjete i kulture tog entiteta.\nDodik je kupovinu crnog Audija A6 3.0 TDI proizvedenog 2017. godine kojeg će koristiti ministar Dane Malešević ocijenio neophodnom i opravdanom uz opasku „neće se ministri vozati u tačkama ili na biciklu”.\nZbog takve nabavke, građani Banja Luke su dana protestovali. Postavljeni zahtjevi, između ostalog, smjena su ministra Maleševića, kao i da vrijednost službenih automobila prilikom kupvine ne prelazi 40.000 KM.\nProtest u Banja Luci: Zatvori škole, kupi Audi\nMediji prenose da se na protestima okupilo oko 200 građana. Proteste je organizovalo Udruženje ReStart Srpska.\nMinistarstvo prosvjete i kulture RS je prihvatilo preporuke Komisije za javne nabavke i 20. jula ove godine odlučilo se kupovinu Audija A6 3.0 TDI od firme Brčko gas.\nU odluci se navodi da je zadovoljen i kriterij ekonomski najpovoljnije ponude. Jedini ponuđač bila je kompanija Brčko gas.\nMalešević je samo jedan u nizu funkcionera za koje je kupljen automobil slične vrijednosti.\nProšlog mjeseca je Ministarstvo trgovine i turizma RS prihvatilo ponudu o nabavci službenog automobila vrijednosti oko 94.500 KM sa uključenim porezom na dodanu vrijednosti (PDV).


Kako piše portal CDM, najavljeno da će u noćnim klubovima, diskotekama i u unutrašnjosti ugostiteljskih objekata moći da borave samo oni koji ispunjavaju određene uslove.\nNacionalna digitalna KOVID potvrda, po uzoru na EU digitalni KOVID sertifikat, a koja će biti dodatni digitalni alat za kontrolu i upravljanje pandemijom, sadržaće sledeće podatke:\n1) Da je osoba u celosti vakcinisana ili je primila prvu dozu vakcine protiv korona virusa;\n2) Datum i vreme negativnog PCR testa na korona virus (prihvata se negativan PCR test koji nije stariji od 72 sata);\n3) Dokaz da je osoba preležala infekciju korona virusom, odnosno dokaz da je prošlo manje od 180 dana od pozitivnog PCR testa;\n4) Dokaz o negativnom brzom antigenskom testu (prihvata se test koji nije stariji od 48 sati);\nU isto vreme, postoji rešenje i za turiste koji poseduju potvrdu o vakcinaciji bez digitalno potpisanog QR koda. Oni mogu da verifikuju svoju potvrdu u bilo kojoj zdravstvenoj ustanovi i ona će važiti sve dok borave u Crnoj Gori.\n- Ovo je prva faza implementacije nacionalne digitalne KOVID19 potvrde. Sledeći korak, na kom paralelno radimo, i za kog očekujemo da bude gotov za nekoliko nedelja, jeste povezivanje sa Evropskom digitalnom potvrdom - saopšteno je iz Ministarstva.\nDa podsetimo, od 13. januara ove godine državljanima Srbije omogućen je ulazak u Crnu Goru bez ikakvih uslovljavanja u smislu PCR testa, potvrde o vakcinaciji, antigenskog testa ili potvrde o preležanom kovidu-19. Ministarka zdravlja Crne Gore Jelena Borovinić-Bojović saopštila je ovu odluku na sastanku sa premijerkom Srbije, prilikom zvanične posete Beogradu.


Arežina podneo ostavku jer ne može da zaštiti novinare od kažnjavanja\nVesti Autor:N1 Beograd, Beta19. dec. 201822:17 > 22:19\nSlobodan Arežina podneo je ostavku na mesto direktora Radio-televizije Vojvodina, na koje je po drugi put vraćen po odluci Apelacionog suda u Novom Sadu, i to zato što mu je onemogućeno da utiče na program i zaštiti kolege od kažnjavanja i pritisaka uprave RTV-a, objavio je Danas.\nNakon što je generalni direktor RTV-a odbio njegov zahtev da mu se omogući preuzimanje funkcije na koju ga je nedavno, po drugi put za godinu dana, vratio Apelacioni sud, Arežina je podneo ostavku na mesto direktora programa i uputio zahtev za promenu radnog mesta, na poziciju menadžera razvojnih projekata, koju je obavljao nakon smena 2016. i 2017. godine.\n„Čim sam dobio doklument da se vratim, podneo sam dva zahteva. Jedan generalnom direktoru da se obavi primopredaja, a drugi Upravnom odboru da se pokrene projekat u kome bi se tražio izlaz iz situiacije u kojoj imamo pad slušanosti i gledanosti. Na prvi zahtev sam dobio pisani odgovor u kome stoji da se to neće uraditi i da se dosadašnji direktor programa i ja dogovorimo o zajeničkom radu, pri čemu se pozivaju na sudsku odluku koja zaista to potvrđuje iz postupka kada sam ja tužio zbog postojanja dva direktora. Iako je prošlo 10 dana od slanja predloga projekta da se dođe do redefinisanja programa, UO mi nije ništa odgovorio. Shvatio sam da nemam mogućnosti da realizujem profesionalni projekat, da nemam saradnju sa telima koja donose odluke, da bi bilo besmisleno da ja neke ljude uvlačim u procese i postupke, a da nemam garanciju da će se to završiti kako treba“, rekao je Arežina za N1.\nKako je Arežina objasnio, ovakvu odluku je doneo jer, i pored svih njegovih napora, rukovodstvo RTV-a, generalni direktor i Upravni odbor, uopšte ne pokazuju volju za saradnjom, te shvata da bi u takvim uslovima bilo nemoguće da profesionalno obavlja ovu funkciju.\nRadio televizija VojvodineSlobodan Arežina


Redžep Seljimi: Tačijev naklon kod spomen – ploče u Starom Grackom neoprostiv GracanicaOnline.Info\nRedžep Seljimi: Tačijev naklon kod spomen – ploče u Starom Grackom neoprostiv\n22. jula 2016. 1 min read\nTačijev naklon kod spomen ploče u Starom Grackom kod Lipljana gde su Albanci proglašeni teroristima je neoprostiv, napisao je na svom Fejsbuk profulu poslanik pokerta „Samoopredeljenje“ Redžep Seljimi, prenosi Koha.net.\nPoslanik pokreta „Samoopredeljenje“ u kosovskoj Skupštini Redžep Seljimi regovao je na posetu predsednika Kosova Hašima Tačija, Starom Grackom koji se poklonio pred spomen-pločom četrnaestorici ubijenih Srba u ovom selu kod Lipljanja.\nNa svom Fejsbuk profili Seljimi je napisao:\n“Neću da vređam osećanja bilo kojeg pojedinca, ali znam da je polaganje cveća na mesto gde se Albanci opisuju kao teroristi, od strane čoveka koji za sebe tvrdi da je predsednik Kosova – neoprostivo“, napisao je Seljimi.\nOn dalje dodaje da je „Čin ubistva Srba u Starom Grackom zločin za osudu i kažnjavanje, ali se njime ne može osuđivati čitava nacija“.\nI dok ubice 14 Srba u Starom Grackom nisu još uvek pronađene i osuđene, kvalifikovanje svih Albanaca da su teroristi i krivci, bez da se zna da li su umešani, baca ljagu i na one koji na spomen ploči prejudiciraju da su Albanci teroristi, a takođe i na one koji polažu cveće kako bi legalizovali prepisivanje krivice Albancima kao teroristima“, napisao je Seljimi, a prenosi Koha net.\nPrevious Čitaku i Tači: Surinam priznao Kosovo\nNext Posle pucnjave, na ostacima crkve u Binču polomljen i časni presto\n3. decembra 2021., 05:29


Han: Sprovođenje SSP ključno, dijalog sa Srbijom zakonska obaveza\n6. novembar/studeni, 2015.\nJohanes Han i Isa Mustafa, Priština, 6. novembar 2015.\nEvropski komesar za proširenje, Johanes Han, poručio je u petak u Prištini da je nastavak dijaloga sa Srbijom zakonska obaveza za Kosovo, da će predstojeći Izveštaj o napretku, koji će se objaviti sledeće nedelje, naglasiti postignut napredak za Kosovo, ali i izazove na kojima se i dalje treba raditi.\nOn je izrazio nadu da će se do kraja ove godine izneti preporuka da je Kosovo ispunilo sve kriterijume u procesu liberalizacije viza.\nHan je naglasio i da nasilju nema mesta u jendom demokratskom društvu, te je pozvao sve na poštovanje institucija i omogućavanje funkcionisanja u normalnim i produktivnim uslovima.\nHan se u petak u Prištini sastao sa predsednicom Kosova, Atifetom Jahjaga, premijerom Isom Mustafom, te predsednikom Skupštine, Kadri Veseljijem. On se u Skupštini Kosova obratio poslanicima, a nakon toga će posetiti vodovod u Mitrovici, te će se u Prištini sastati sa liderima Srpske liste.\nNa zajedničkoj konferenciji sa premijerom Kosova, Han je izrazio nadu da će Evropski parlament ubrzo dati saglasnost nedavno potpisanom Sporazumu o stabilizaciji i pridruživanju a kako bi on što pre stupio na snagu. On se zahvalio Mustafi na konstruktivnoj ulozi u dijalogu sa Srbijom, navodeći da je Mustafa demonstrirao da može donositi teške, ali neophodne odluke radi evropskog interesa.\n"Na osnovu SSP-a, nastavak dijaloga sa Srbijom je zakonska obaveza za Kosovo, i to je predstojeći fokus na putu ka EU. Ubeđen sam da premijer i njegova vlada imaju političku volju da nastave dalje, i to cenim... Trebamo se fokusirati na implementaciji SSP-a. Ovaj sporazum je ima veliki potencijal, ali rezultati zavise od brzine i kvaliteta njegovog sprovođenja. EU će nastaviti da vodi snažnu ulogu u pružanju podrške reformama na Kosovu, ali i putem upotrebe IPA fondova, a govorimo o sumi od 650 miliona eura do 2020. Nastavićemo da podržavamo prioritete politike iz SSP-a, naročito iz oblasti vladavine zakona, javne administracije, ali i ekonomskog razvoja i konkurentnosti", kazao je Han.\nPremijer Kosova, Isa Mustafa, kazao je da je preko Hana zatražio podršku država članica za članstvo Kosova u UNESCO, dodajući da će Kosovao ispuniti sve preporuke koje se tiču kulturnog nasleđa na Kosovu.\n"Komesara sam osigurao da ćemo nastaviti sa procesom dijaloga zato što je on koristan za normalizaciju odnosa sa Srbijom. Takođe smo posvećeni sprovođenju sporazuma koji su postignutih, podvrgavajući se svim predviđenim procedurama, ali smo i u iščekivanju odluke Ustavnog suda u vezi sporazuma o formiranju Zajednice opština sa srpskom većinom", kazao je Mustafa. On je dodao da je što se liberalizacije viza tiče Kosovo ispunilo sve obaveze, te je izrazio očekivanje da će Evropska komisija doneti preporuku u vezi tog pitanja.\nEvropski komesar Han je istakao i da je proces liberalizacije viza najvažniji politički prioritet za Kosovo i stoga su očekivanja velika, ali, kako je dodao, početni nalazi govore da je postignut vidljiv napredak.\n"Postoje još nekoliko preostalih pitanja, ali ono što sam čuo od naših stručnjaka izgleda veoma obećavajuće. Cilj Evropske komisije je da Savetu preda jedan izveštaj o tome, ali morate da shvatite da za to treba dosta vremena, jer proces liberalizacije viza podrazumeva da 28 države članice trebaju imati pozitivan stav o tome. Ne mogu dati obećanja kada to može stupiti na snagu, ali ono što je važno jeste da je to sledeći korak čime će se baviti Evropska komisija", kazao je Han.\nGovoreći o političkoj situaciji na Kosovu, evropski komesar za proširenje je naglasio da se u parlamentu treba voditi politička i javna rasprava, a upravo od onih koji su izabrani od građana.\n"Ako nema odluka, pošto Skupština ne može donositi odluke, to može uticati ne samo na stanje na Kosovu, ali i na ostale procese koji se tiču Evropske unije, i to zato što su par slučajeva potrebne te odluke", zaključio je Han.\n"Nepravedni sporazumi neće proći"\nTokom obraćanja poslanicima Kosova u Skupštini, evropski komesar Han zadržao se na važnost sprovođenja SSP i na dijalog sa Srbijom.\nHan je naveo da SSP, između ostalog, predstavlja zakonski okvir za ekonomski razvoj i otvaranje novih radnih mesta. Ovaj sporazum će omogućiti uspostavljanje slobodne trgovine sa EU, povećanje konkurencije i plasiranje kvalitetne robe na tržištu. Takođe, SSP predviđa poboljšanje odnosa Kosova i Srbije.\n"Kosovo treba sprovesti postignute sporazume sa Srbijom, i treba nastaviti da radi na tim sporazumima u budućnosti. Ovo nekada traži teške odluke radi postizanja kompromisa. Kosovo je poslednjih godina demonstriralo da može prevazići izazove, i shvatilo je da je dijalog u korist Kosova i njenih građana. Dijalog Kosova i Srbije je integralni deo saradnje Kosova sa Evropom. Dijalog se ne treba smatrati ometnjom već je to dobra šansa da se Kosovo unapredi na evropskog agendi. Kosovo ima mnogo koristi od dijaloga, ali može i dosta izgubiti bez dijaloga", poručio je Han.\nTransparent poslanika Samoopredeljenja "Da li je etnička segregacija vrednost EU"\nU vreme njegovog izlaganja, poslanici pokreta Samoopredeljenje izneli su dva transparenta na kojima je pisalo "Nepravedni sporazumi neće proći" i "Da li je etnička segregacija vrednost EU".\nSamoopredeljenje je u nekoliko navrata blokiralo rad Skupštine, koristeći se i suzavcem, a u znak nezadovoljstva na sporazum Kosova i Srbije o Zajednici opština sa srpskom većinom, na osnovu kojeg se, tvrde oni, stvara paralelna srpska država na Kosovu.\nGovoreći o demokratskim principima, komesar Han je kazao da se institucije i njihovi pravilnici o radu moraju poštovati, i da tu nema mesta nasilju.\n"Poštovanje demokratskih principa znači da izabrani predstavnici ovde mogu otvoreno razgovarati o predlozima i o tome kako demokratski pristupiti pitanjima", poručio je on.\nHan je kazao da SSP ne može da reguliše unutrašnje probleme Kosova, već se oni moraju rešiti od samih predstavnika, ali che EU podržati zemlju u njenim naporima za prevazilaženje ove situacije.\nPredsednik Skupštine, Kadri Veselji, je kazao da Kosovo pripada Evropi i da je narod Kosova odlučan da se Kosovo učlani u EU, te je izrazio nadu da će građani u 2016. moći da se slobodno kreću u EU.\nOpozicija je prethodno potvrdila da neće blokirati sednicu Skupštine u petak, ali da će to uraditi tokom narednih sednica u znak nezadovoljstva na sporazum o formiranju Zajednice opština sa srpskom većinom.


Naša najbolja rukometašica zahvalila je na priznanju i istakla da ono ne pripada samo njoj, već celoj državi, Beogradu i našem rukometu uopšte.\n"Ovo priznanje mi mnogo znači. Ono nije značajno samo za mene, već i za celu državu, Beograd i naš ženski rukomet", istakla je Kitić Magić.\nNaša proslavljena rukometašica naglasila je da su za to veliko svetsko priznanje zaslužni, pre svega, članovi njene porodice.\n"Ovu nagradu posvećujem mojim roditeljima i deci, jer su mi oni pružili najveću podršku".\nKitić Magić je rekla da podržava ideju da se Srbija kandiduje za organizaciju prvenstva sveta za rukometašice 2013. godine, jer bi to sigurno dovelo do omasovljenja tog sporta.